Gasteizko Udalaren kanpaina jaietarako: "Ondo pasa burua galdu gabe" - Gasteiz - Alea.eus\nErredakzioa 2021-07-21 18:30\nUdalak buruhandiak baliatu ditu udako erakunde kanpainarako. / GASTEIZKO UDALA\nPandemiaren bilakaera txarraren aurrean, ongi pasatzeko eta aldi berean osasuna zaintzeko kontzientziazio kanpaina martxan jarri du Gasteizko Udalak aurtengo jaietarako. Nolanahi ere, aire zabaleko hamaika hitzordu izango dira abuztuaren 3tik 9ra.\nUda honetan ondo pasa burua galdu gabe. Horixe da uda osoari eta, bereziki, Gasteizko jaiei begira Gasteizko Udalak herritarren artean zabaldu nahi izan duen mezua, helburu bikoitza islatzeko: "Ongi pasa dezaten, baina beren osasuna eta gainerakoena zainduz".\nHorretarako, buruhandien konpartsako zenbait lagunen irudiak baliatu dituzte, baina jai giroan ibili ordez, bestelako jardueratan ondo pasatzen agertzen dira: ikuskizun batean, bidaian, igerilekuan, urtegian, hondartzan, ostalaritzaz gozatzen...\nGorka Urtaran alkateak eta Estibaliz Canto Kultura zinegotziak kanpaina aurkeztu dute asteazken honetan, "atseden hartzeko eta dibertitzeko" dei eginez, baina Covid-19 gaixotasunaren transmisioa eragozteko gomendioak ahaztu gabe.\n"Aurten, inoiz baino gehiago, atseden hartu behar dugu, disfrutatu, dibertitu. Indarrak berreskuratu behar ditugu, urte eta erdi hau oso gogorra izan baita, baina burua galdu gabe egin behar dugu, zentzuz, zuhurtziaz eta buruz jokatuz", adierazi du alkateak.\nCantok, bere aldetik, aire zabaleko kultur programazioa nabarmedu du, beharrezko neurriak hartuko direla azpimarratuz. "Gasteiztarrek arte eszenikoez gozatzea nahi dugu, leku seguruetan", gaineratu du.\n2020an bertan behera gelditu ziren jai ekitaldi guztiak. Aurten, berriz, kultur jarduera ugari antolatu dira, baina Udalak ohartarazi du birusaren intzidentzia datuek eta dagozkien segurtasun arauek markatuko dutela agenda. "Horiek esango dute zer egin dezakegun, betiere segurtasun neurriak bermatuz", azaldu du alkateak.\nGorka Urtaran alkatea eta Estibaliz Canto Kultura zinegotzia. / GASTEIZKO UDALA\nUda osoan bezala, Gasteizko jaietan (edo ez-jaietan) ere, aire zabaleko ikuskizunak izango dira nagusi. Izan ere, udako kultur programaren barruan antolatu da aurtengo jaietako egitarau ofiziala, eta 60 hitzordu baino gehiago izango dira abuztuaren 3tik 8ra.\nEz da txupinazorik egongo, ezta Zeledonen jaitsierarik edo blusa eta nesken egitaraurik ere, baina kontzertuak, bertso saioak, antzerkiak eta bestelako ikuskizunak eskainiko dira hiriburuko hainbat plazatan. Aurten, barrakak hiru txokotan banatuko dituzte, eta uztailaren 21etik abuztuaren 15era bitartean, Lakua-Arriaga, Salburua eta Zabalganean izango dira.\nGasteizko Txosnak ez dira aurten jarriko, baina, ALEAk jakin duenez, litekeena da datozen egunetan egoerara moldatutako egitarau edo ekitaldi berezi bat aurkeztea.\nBestalde, Prado Parkean, jota emanaldiak eskainiko dira egunero 12:00etan. 19:30etatik aurrera, ordea, umorearen txoko bihurtu eta monologoak zein umorezko antzezlanak eskainiko dituzte bertan:\nAbuztuak 21: Lola Índigo\nEmakumeen I. Masters Gasteiz pilota txapelketa


Euskal etxe berri batek lehenengo urratsak eman ditu Estatu Batuetan, Atlanta Euskal Etxeak\nEstatu Batuetan eta Diasporan erditzen ari den euskal etxe gazteena da Atlanta Euskal Etxea - Atlanta Basque Club\nElkarte berria osatzeko ideia bertako Aguirre familiaren baitan sortu zen eta emanak ditu lehenengo urratsak. Irabazteko asmorik gabeko elkarte gisa onarpena lortzeko prozesua abiatu dute eta harremanetan hasiak dira dagoeneko NABO Ipar Ameriketako euskal etxeen federazioarekin eta Eusko Jaurlaritzarekin. Elkartearen sustatzaileak euren eskualdean daudela jotzen duten berrehun euskal familienganaino iritsi nahiko lukete.\nAtlanta, AEB. Atlanta Basque Club --edo Atlanta Euskal Etxea, bi izenak erabiltzen dituzte-- abiatzeko asmoa 2016 hondarrean sortu zen bertako Aguirre familiaren baitan. Euskal jatorriko familia honek harremanak dauzka baita ere Kolonbiako euskal komunitateekin eta bere kideetako batzuk euskal elkarte bat sortzeko urratsak ematea erabaki zuten Estatu Batuetarako euskal emigrazio historiko eremuetatik kanpo geratzen den Atlantan, ekonomiari begira munduko hirietan 15. postuan eta AEBetan seigarren kokatzen den metropoligune honetan, hiria Georgia estatuko hiriburua delarik, bestalde.\nElkarte berriak "euskal kultura zaindu, sustatu eta ospatzeko" helburua aitortzen du bere estatutuetan eta kide izateko gonbidapena euskaldunei zein ez-euskaldunei luzatzen die, euskal kultura eta euskaldungoaren aldeko lanetan.\nLehenengo Zuzendaritza Batzordeko kide ditu Camilo Aguirre, lehendakari; Orlando Aguirre, lehendakariorde; Nancy Aguirre, diruzain; eta Rodrigo Aguirre, idazkari. Hasiak dituzte dagoeneko irabazteko asmorik gabeko erakunde bilakatzeko pausoak eta harremandu dira NABOko lehendakari Valerie Arrechearekin, baita Eusko Jaurlaritzarekin ere bietan onartuak izateko bidean.\nEuskal Etxe berriko arduradunek EuskalKultura.com-i baieztatu diote NABOk udan, uztailaren 21-24an, Wyoming-eko Buffalon egingo duen Convention edo urteko Biltzar Nagusira joateko asmoa daukatela, gainerako euskal etxeen aurrean euren burua aurkeztu eta euren buruari ezarritako ekinbideari eustearren.\nElkarte berriak presentzia dauka dagoeneko sarean, webgune propioa baitu eta baita Facebook orria ere. Aldi berean, eta irabazteko asmorik gabeko elkarte bilakatzeak dakarzkien gastuei aurre egiteko Go Fund Me kanpaina bat hasi dute.\nEuskal etxe berriko kide egiteko edo informazio gehiago eskuratu nahi baduzu, emailez egin dezakezu, edo euren webgunearen bidez harremanduz.\nOngi etorri Atlanta Euskal Etxea - Atlanta Basque Club elkarte berriari!


Wikiloc - ibilbideak TRANS E-H (9- ANGOSTO-AMURRIO) - Villanañe, País Vasco (España)- GPS track\nmountain bike (Ibilbide mountain bike en Espainia → Euskadi → Villanañe )\nTRANS E-H (9- ANGOSTO-AMURRIO)\n666 101 38\nBisitak 2061, kokapena 12\n9.-ANGOSTO – AMURRIO\nIbilbidea lasaia hasiko badugu ere, Guinea herritik gora pista nagusi bat hartuko dugu, non, aldapa gogorrak izatetik aparte nahiko harritsua dena. Mendi gainera arte ez dago atseden unerik. Ondoren pista ona baina goitik behera izugarrizko maldak jeitxiko ditugu. Gero lasaixeago joango da bidea pista nahiko onetatik Nerbioi errekaren urjauziraino eta Orduñako portura arte. Errodadura bideei ere segiko diegu zelaitan barrena. Azti ondoren Llorengoz de Losa herritik gora, errodadura arrastoei segi beharko diegu eta aldapa gogorretan barrena. 1180 metro altuerara iritsi garenerako pista onak izango ditugu. Hemendik goitik behera aldapa gogorra jeisten da. Tramo batetan ormigoia dago lurrean daukan malda gogorragatik, %25 inguru. Azken kilometroak asfaltoz Amurrioraino.\n- Llorengoz de Losa\nTaberna eta dendak: Guk eraman beharko dugu jatekoa, ez baitago ezer ibilbide guztian Amurrio arte.\nKaixo, zure lagunak ibilbide interesgarri hau topatu du TRANS E-H (9- ANGOSTO-AMURRIO) https://eu.wikiloc.com/ibilbide-mountain-bike/trans-e-h-9-angosto-amurrio-3882805 Ondo izan, Wikiloc - Rutas del Mundo


Rockdale konderria (Georgia) - Wikipedia, entziklopedia askea.\nRockdale konderria (Georgia)\nRockdale konderriaren kokapena AEBtan\n33° 39′ N, 84° 02′ W / 33.65°N,84.03°W / 33.65; -84.03Koordenatuak: 33° 39′ N, 84° 02′ W / 33.65°N,84.03°W / 33.65; -84.03\n336,16 km2 (%98.26)\n5,97 km2 (%1.74)\nRockdale konderria (ingelesez: Rockdale County) Georgiako konderri bat da, Ameriketako Estatu Batuetan. Hiriburua Conyers da. 2010eko zentsuaren arabera 85.215 biztanle zituen, Rockdale kilometro koadroko azaleran.\nRockdale konderriak 342,13 kilometro koadro ditu. Horietatik 5,97 ura dira. Beste 336,16 lurra dira.\n2010eko zentsoan bizi ziren 85.215 pertsonetatik 42.889 txuriak edo hispanoak dira. Horietatik hispano edo latino kategorian 8.063 dira. 38.996 beltzak edo afroamerikarrak. 179 amerikar natiboak ziren eta 52 Hawaii edo Pazifikoko irletako natiboak. 1.498 asiarrak ziren. Bestelako arraza bat kategorian 230 biztanle daude. Bukatzeko euren burua arraza bat baino gehiagotan 1.371 pertsonek kokatzen zuten.\nMultimedia: Rockdale County, Georgia


Ruben Manzanedo, SCA-ko presidente berria | www.amorebieta.com\nInicio Kirolak Ruben Manzanedo, SCA-ko presidente berria\nRuben Manzanedo, SCA-ko presidente berria\n1948 urtean sortutako SCA elkarteak aldaketak izan ditu eta otsailaren 28tik aurrera batzorde berri bat jarri da elkarte honen zuzendaritzan; Ruben Manzanedo presidentea, Leire Aldazabal, presidente ordea, Hodei Filardo, idazkaria eta Juan Carlos Lara kirol zuzendaria. “Aurretik, elkarte honetan orain arte izan direnen lana eskertu gura dogu. Gure ardura orain SCAri bultzada handi bat ematea da”, Ruben Manzanedo presidente berriaren hitzetan.\nAurretik erronka handiak dituzte. “Etorkizuna bermatzeko eskola indartu behar dugu. Pandemia dala ta, asko murriztu da taldea eta asmoa lehen zegoen multzoa berreskuratzea da. Gaur egun eskolan 15 bat ume daude, 7-14 urte bitartekaok, lehen 30 ume inguru zeuden eskolan eta hori da gure harrobia, txirrindularitzan lehiatuko direnak eskolan hasten dira gehienak eta ezinbestekoa da hori berreskuratzea”, aho batez aitortzen dute Ruben eta Leirek.\n“Prestaketa on bat egiteko bizikletak berriak behar ditugu, gure bizikleta parkea oso zahartuta dago eta gure helburua berritzea da. Horretarako dirua behar da, noski, baina gure aurrekontuetatik atal bat horretara bideratuko dugu”. Diru kontuak aipatuz, aurrekontuaren inguruan hitzeginez, “90 mila euro inguruko aurrekontua behar dugu urtero. Gehiena arropak eta lasterketetara joateko bideratzen da. Furgoneta bi eta kotxe bi ditugu, guztiak 15 urtetik gorakoak dira, eta laster hauek ere aldatu beharko ditugu”.\nDuela gutxi sponsor berria dute “F2 INFORMATIKA”. “Kadete mailako 9 txirrindulari eta Juniorrreko beste 6 gazteek badute elastikoetan logo berria eta ibilgailuetan ere jarri dugu dagoeneko. Orain sponsor gehiagoren bila ari gara. Baditugu hitza emon duten batzuek, baina sinatu arte ezin dot ezer aurreratu”, dio Rubenek.\nHasieran krisia eta gero pandemiaren ondorioz, herriarentzat hain garrantzitsua izan den Udabarri Saria ez da burutu profesional mailan azken bi urteetan. Eta aurten ere ez da posible izango. “Gure helburua lasterketa profesionala berreskuratzea da, dagoeneko galdu egin dugu eta egutegian ez dugu tokirik. Lehen Itzulaiaren ostean izaten zen, talde guztiak berton zeudenez errezagoa zen. Zornotzako Udabarri Saria erreferentea izan da urte askotan, orain futbol taldea dugun bezala, eta uste dugu oso garrantzitsua dela ez bakarrik txirrindularitzaren zaletuentzako, baizik eta herri osorako”.\nAurten Udabarri Saria bakarrik apirilaren 2an; kadeteak goizean eta juniorrak arratsaldean, eta apirilaren 3an, Sub-23 lasterketa ikusteko aukera izango dugu.\nRuben Manzanedo eta bere taldea jo ta ke ari dira lanean, aurretik, esan bezala, erronka handia dute. Baina ziur gaude lortuko dutela. Aupa zuek!!!\nArtículo anterior“Barnetik kanpora bidean”\nArtículo siguienteLA PELÍCULA AMWAR (LLENO DE LUZ), PROTAGONIZADA POR ALEX TXIKON, TENDRÁ SU PREESTRENO MUNDIAL EN BILBAO


Egunkaria aurrera » Xabier Eizagirre: “Herrigintzan ere aldaketa ekarri zuen ‘Egunkaria’-k”\nXabier Eizagirre: “Herrigintzan ere aldaketa ekarri zuen ‘Egunkaria’-k”\nUrtemugen azoka da aurtengoa. Azokak berak 50 urte egin ditu, eta Euskaldunon Egunkaria sortu zela 25 urte bete dira gaurko egunez. Jakin aldizkariak urtemuga hori baliatu du zenbaki berrian gai nagusitzat jorratzeko. Xabier Eizagirrek (Zarautz, 1966) urte asko daramatza Jakin-en lanean, eta erredakzioburu da duela bi urte taldeko egitura eta aldizkariaren formatua aldatu zutenetik.\nZergatik Egunkaria Jakin-en zenbaki berriko atal nagusian?\nBatetik, urteurren biribila delako; 25 urte sortu zela. Aitzakia nahikoa iruditu zitzaigun berreskuratzeko sorreraren historia, oso esanguratsua dela iruditzen zaigulako, eta oraindik ere mezuak eman diezazkigukeelako. Mami handia dauka ikusteak zein ekarpen egin zion euskararen normalizazioari, kazetaritza ereduari, herri mugimenduen egiturari, eta, oro har, euskal kazetaritzaren ekosistemari.\nLorea Agirre Jakin-eko zuzendariak idatzitako artikulua Egunkaria-k nola irakurri gaituen du izenburutzat. Nola irakurri gaitu euskaldunok?\nEgunkaria bera itxi zutenean Anarik esan zuen ez dela garrantzitsuena guk Egunkaria nola irakurri dugun, baizik eta Egunkaria-k nola irakurri gaituen gu. Eta Loreak lantzen duen ideia hori da, alegia, hizkuntz komunitatea eraikitzen eta eratzen Egunkaria-k egindako ekarpena zein den. Hizkuntz komunitatean soilik ez, herrigintzaren ikuspegitik Egunkaria-k aldaketa ekarri zuen. Egun orokortuagoa dagoen nazioaren ikuspegia orduan ekarri zuen. Euskaldunok nola ikusi eta nola berrinterpretatu gintuen Egunkaria-k, hor dago gakoa.\nLorea Agirrek berak elkarrizketa egin dio Joan Mari Torrealdairi. Nekez pertsona egokiagorik sorreraz eta bilakaeraz hitz egiteko.\nDudarik gabe. Neurri batean bere aurpegiarekin identifikatzen dugu Egunkaria-ren historia. Karlos Santamariarekin, Martin Ugalderekin eta Joxemi Zumalaberekin batera ernamuinaren garaiko talde nagusia osatu zuen. Eta, tamalez, gero Egunkaria-ren itxiera ere bertatik bertara bizi izan zuen, epaiketa eta abar. Barru-barrutik ezagutu du istorioa, eta istorio hori kontatu du, herriaren bihotzetik eta hizkuntza komunitatetik sortutako proiektu hau nola garatu den.\n« Gaur hemen izanik ere, han naiz Bisioa »


2020ko otsailaren 25a, asteartea | Ordua Euskal Herrian 21:41:50\nKataluniako procés-a demos soberano baten eraikuntza izan da. Manifestazioz manifestazio, botoz boto taxutu dute herri burujabe baten etorkizuna. Horrelako bideek baina, une fundatzaile sinboliko bat behar dute herria kohesionatu eta trinkotzeko. Hori izan da urriaren 1a. Historiarako geratuko da egun honetan Kataluniako subjektu soberanoaren aurkezpena nazioartean.


eskua – Página 2 – EPE\nAgo 28, 2020 EPE\nLarunbatean, hilak 29an Donostiako Antiguako txapelketan Miren Larrarte Olatz Arrizabalagaren aurka arituko da finalean. Finalerdiko emaitza. Amaia Aldai 15–18 Miren Larrarte Botilero lanetan Mirian Arrillaga aritu zen. Finalerdiko partidua ikusgai…\nAgo 10, 2020 EPE\nJosefa Ignacia Albisu Aranburu Lazkaon jaio zen 1859ko martxoak 19an eta Donostian zendu zen 1950ko otsailaren 4ean. Bera izan da Euskal herriko lehendabiziko emakume pilotaria. Pelotaria bezela 1885ko martxoaren 8an…\nAgo 2, 2020 EPE\nPilotaren hainbat modalitateren artekoa da errebotea. Plaza luzean jokatzen da lau edo bost laguneko talde bi alde banatan jarrita. Sakea esku hutsez egiten da; jokoa, aldiz, eskularruz edo xisteraz. Modalitate…\nJun 4, 2020 EPE\nAbr 18, 2020 EPE\nEPEko pilotaria den Patri Espinar, beste guztiok bezala, etxetik irten ezinda dago. Aspaldian ez du frontoia zapaldu, eta aspaldi ez ditu praka zuriak jantzi. Dena dela, pilota ez du ahaztu,…\nFeb 15, 2020 EPE\nGipuzkoako Euskal Pilota Federazioak (GEPEk) bigarren urtez antolatu du Eskuzko Emakumea Pilotari Txapelketa. Abenduan hasita, finalak Otsailaren 14 ean jokatu dira. Joan den ostiralean izan ziren ikusgai finalerdiak, Alegiako Elorri…\nMiriam Arrillagari Aginagan omenaldia\nEne 25, 2020 EPE\nGaur Aginagan bi partidu jokatu dira. Aurrena emakumezkoena, tartean herrikoa den Miriam. Eta ondoren bigarren mailako gizonezkoena. Jaialdiko argazkiak ikusteko sakatu HEMEN. M.Arrillaga,M.Mendizabal 16-22 P.Espinar,O.Orbegozo Arteaga II-Urretabizkaia II 20-22 Peña…\nEne 1, 2020 EPE


Home ›2019ko edizioa ›Programa ›Jarduerak ›Hamaiketako\nJarduera honetako parte-hartzaileek (15 gehienez jota) Hamaiketakoa partekatuko dute irudiaren profesional batekin, iraileko hiru larunbatetan. Hitz egin, kezkak partekatu, galderak egin, kexatu, antolatu… horixe da egin nahi dena, azken finean “ikasle-irakasle” diskurtsotik ihes egitea, profesionalak zein parte-hartzaileak etxean moduan senti daitezen, mahaiaren inguruan.\nLarunbata 14: Oskar Martinez, argazkilaria\nUnibertsitate ikasketak bukatu ostean bekadun bezala hasi zen Deian, argazkilaritza sailean. Praktikak bukatu ostean haiekin kolaboratzen jarraitu zuen kirol sailerako idatzi eta erreportaiak egiten zituen bitartean, 2008an langile finko bezala sartu zen arte.\nFreelance bezala egondako urteetan eremu ezberdinetan egin zuen lan: enpresa, ospakizun sozialak, prentsa, publizitatea. Urte haietan Diario Marcarekin kolaboratzen zuen eta Bilboko Merkataritza Ganbera, BBK, Laboral Kutxa edo Astore bezalako bezeroentzat egin zuen lan, aldizkari eta egunkari ezberdinetan idazten zuen bitartean. Kirol argazkilaritza lehiaketa nazionalean sari bat jaso zuen, urte askotan Bilboko Aste Nagusiko argazkirik oneraren saria ere jaso du eta erakusketa eta publikazio ugari izan ditu.\nLarunbata 21: Juantxo Egaña, argazkilaria y irudi dokumentalista\nArte argitalpenetan espezializatua, Juantxo Egañak urte asko daramatza argazkilaritzaren munduan. Argazkilari bezala erakusketa ugari izan ditu, eta komisario lanetan ere aritu da. Euskal Herriko entziklopedia historiko batzuekin elkar lanean egon da, eta Euskal Herriko historia grafikoari buruzko publikazioak idatzi ditu.\nGara egunkariarekin urtetako lankidetza mantentzen du astero antzinako irudi bat komentatzen. Euskadiko Orkestra, Donostiako Orfeoia, Akelarre Jatetxea, Kutxa Fundazioa, Bilboko Arte Ederren Museoa eta Gipuzkoako Sendagileen Elkargo Ofizialarentzat egiten du lan argazkilari bezala. Kutxako Fototekarekin kolaboratzen du. Egun euskal argazkilari historikoen direktorioa prestatzen ari da Euskadiko Artxibo Historikoarentzako, eta Hernaniko Udaletxearentzako erakusketa bat ere.\nLarunbata 28: Ixone Sádaba, argazkilaria\nBilbon jaioa 1977an. Artista eta ikertzailea da, EHUn master bat egin zuen eta Nueva Yorkeko ICP-n graduondo bat. Bere lana Estatu Batuak, Londres eta Iraq bitartean garatu du. Erakusketa ugari egin ditu, Guggenheim Bilbao Museoan, Reina Sofían, Torontoko Contemporary MoCCA Museumean, New Orleans Museum of Contemporary Art-ean, eta 2018an Rekalde Aretoan. 2016yik Moving Artists zuzentzen du, gune isolatu eta gatazkan edo postgatazkan dauden zonaldeetan praktika artistikoa defendatu eta bultzatzen duen erakunde bat.\nSádabak bere interesak argazkilaritzaren, instalazioaren eta performance-aren bitartez jarraitzen ditu, gizadiaren banakako eta bortizkeriaz betetako naturaren limiteak aztertuz.


Irekia Eusko Jaurlaritza - Gobierno Vasco :: EHAA xedapena 201503511\nAldizkariaren data: 2015-08-14 Aldizkari honetan argitaratua: 2015153\n32/2015 EBAZPENA, uztailaren 22koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinen bidez argitaratzen baita Jaurlaritzaren Kontseiluaren erabakia Euskal Trenbide Sareari emateko hainbat jardueraren enkargua, hain zuzen, 2015eko ekitaldian Bilboko metropoli-trenbiderako proiektuak eta obrak egiteko (1. eta 2. lineak).\nGaiak: KUDEATZEKO GOMENDIOAK; BILBOKO METROA; GARRAIO PUBLIKOA; OBRA-PROIEKTUAK; EUSKO TRENBIDEAK\nXedapenaren zenbakia: 201500032\nHurrenkenaren zenbakia: 201503511\nHonako erabaki hau onartu zuen Gobernu Kontseiluak 2015eko uztailaren 21ean egindako bilkuran: Euskal Trenbide Sareari ematea hainbat jardueraren enkargua, hain zuzen, 2015eko ekitaldian Bilboko metropoli-trenbidearen proiektuak eta obrak egiteko (1. eta 2. lineak). Bada, zabalkundea eman behar zaio erabaki horri, eta horregatik, hau\nArtikulu bakarra.– Euskal Herriko Agintaritzaren Aldizkarian argitaratzea ebazpen honen erabakia, zeinen bidez Euskal Trenbide Sareari ematen baitzaio hainbat jardueraren enkargua, hain zuzen, 2015eko ekitaldian Bilboko metropoli-trenbidearen proiektuak eta obrak egiteko (1. eta 2. lineak); eranskinean jasota dator erabakiaren testua.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN UZTAILAREN 22KO 32/2015 EBAZPENARENA.\nERABAKIA, GOBERNU KONTSEILUAK HARTUA 2015EKO UZTAILAREN 21EAN, ZEINEN BIDEZ EUSKAL TRENBIDE SAREARI EMATEN BAITZAIO HAINBAT JARDUERAREN ENKARGUA, HAIN ZUZEN, 2015EKO EKITALDIAN BILBOKO METROPOLI-TRENBIDEAREN PROIEKTUAK ETA OBRAK EGITEKO (1. ETA 2. LINEAK).\nTrenbideen gaineko eginkizunak, Ingurumen eta Lurralde Politika Sailaren esku uzten ditu Euskal Autonomia Erkidegoaren Administrazioko sailak sortu, ezabatu eta aldatzen dituen, eta horien egitekoak eta jardun-arloak finkatzen dituen Lehendakariaren abenduaren 15eko 20/2012 Dekretuaren 13. artikuluak.\nBilboko metropoli-trenbidearen inguruan dituen eskumenetan sartzen diren proiektuak, obrak eta gainetiko jarduketak eta Bilboko metropoli-trenbidearekin zerikusia duten Euskal Autonomia Erkidegoko Administrazioaren eskumeneko gainerako jarduketak, Garraio Azpiegituraren Zuzendaritzaren esku uzten ditu Ingurumen Lurralde Politika Sailaren egitura organikoa eta egitekoak xedatzen dituen apirilaren 9ko 196/2013 Dekretuaren 14.1.d) artikuluak.\nEuskal Trenbide Sareari buruzko maiatzaren 21eko 6/2004 Legearen 5.4 artikuluaren arabera, entitatearen helburuetan sartzen dira, Jaurlaritzak haren gain uzten duen eta, zuzenean edo zeharka, trenbide-garraioko azpiegiturak eraiki, zaindu eta administratzearekin zerikusia duen eginkizun oro, eta, bereziki, azterlan eta proiektuak idaztearekin zerikusia duten eginkizunak.\nHerri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 15. artikuluaren arabera, «Administrazioko organoen edo zuzenbide publikoko erakundeen eskumeneko jarduera materialak, teknikoak eta zerbitzuzkoak administrazio bereko edo beste bateko organoen edo erakundeen eskuetan jar daitezke, eraginkortasunari begira komeni bada, edo jarduera horiek gauzatzeko baliabide tekniko egokirik ez badago».\nManu horretan xedatuaren arabera, baldin eta administrazio bereko organoen edo zuzenbide publikoko administrazio-organoen edo erakundeen artean egiten bada kudeatzeko enkargua, administrazio horren arauetan xedatu bezala formalizatuko da; halako araurik ez badago, berriz, esku hartzen duten organo edo erakundeek berariaz hartutako erabakian xedatu bezala.\nBilboko metropoli-trenbidearen proiektuak egitera eta proiektu horien eta obren segimendua eta kontrola egitera bideratuta dauden jarduera materialei, teknikoei edo zerbitzuzkoei dagokienez, badira arrazoi teknikoak eta materialak Euskal Trenbide Sareari emateko jarduera horien enkargua, hartara, modu eraginkorragoan egingo baita interes publikoen alde.\nHorrenbestez, Lurralde Antolamendu eta Ingurumeneko sailburuak proposaturik, 2015eko uztailaren 21ean egindako bilkuran, gaia eztabaidatu ondoren, Gobernu Kontseiluak honako hau erabaki du:\n«Lehenengoa.– Euskal Trenbide Sareari ematea Ingurumen eta Lurralde Politika Sailaren eskumenekoak diren jarduera material, tekniko, juridiko eta zerbitzukoak egiteko enkargua, hain zuzen, 2015eko ekitaldian Bilboko metropoli-trenbidearen proiektuak eta obrak egitea (1. eta 2. lineak), horien jarraipena egitea eta kontrolatzea. Kudeatzeko enkargu horrek ez dakar lagatzea ez eskumenaren titulartasuna, ez eskumen horretaz baliatzeko funtsezko elementuak.\nBigarrena.– Erabaki honen eranskinean jasota datoz aipatutako enkargua egiteko baldintza zehatzak.\nHirugarrena.– Enkargu hau Euskal Herriko Agintaritzaren Aldizkarian argitaratuko da».\n1.– Enkarguaren xedea.\nEnkargu honen xedea da baldintza teknikoak ezartzea Bilboko metropoli-trenbidearen proiektuak eta obrak egiteko (1. eta 2. lineak) eta horien segimendua eta kontrola egiteko (2015eko ekitaldia), betiere, Etxebizitza, Herri Lan eta Garraio Sailaren egitura organikoa eta funtzionala ezartzen duen apirilaren 9ko 196/2013 Dekretuaren 14.2 artikulua betez.\nAurreikusten da 2015eko ekitaldian egitea Bilboko metropoli-trenbidearen 1. eta 2. lineekin zerikusia duten jarduketa hauek:\nJarduketak gauzatzea Bilboko metropoli-trenbidearen 1 lineako Ibarbengoa geltoki berrian, hain zuzen, disuasio-aparkaleku bat.\nTrenbide-azpiegituraren obra zibila zuzentzea eta trenbideari eta katenariari eragiten dioten lanak zuzentzea, baita Bilboko metropoli-trenbidearen 1. lineako Urdulizko trenbide-pasagunea lurperatzeko eta trenbide berria egiteko eraikuntza-proiekturako behar diren instalazioak ere.\nBilboko metropoli-trenbidearen 1. eta 2. lineetarako azterketa eta proiektu gehigarriak, Ingurumen eta Lurralde Politika Sailak ETSri agintzen dizkionak.\nIngurumen eta Lurralde Politika Saila. Garraio Azpiegituren Zuzendaritza.\nAdministrazioak izendatuko du enkarguaren zuzendaria, eta Garraio Azpiegituren Zuzendaritzaren gainbegiratupean lan egingo du. Lanen zailtasunaren arabera, enkarguaren zuzendariak talde tekniko bat bildu ahal izango du aholkuak eman diezazkion, eta, behar izanez gero, zuzendariaren izenean ere jardun ahal izango du talde horrek.\nIngurumen eta Lurralde Politika Sailaren mende dagoen zuzenbide pribatuko erakunde publikoa; agiri honetan zerrendatutako lanak egingo ditu.\nGoi-mailako teknikaria izango da, eta ETSk berak izendatuko du lanen koordinazio teknikoa egiteko eta ETSren izenean jarduteko Administrazioan. Ordezkari horren mendekoa izango da ETSko talde osoa. Ordezkariak azalpenak emango dizkio, zuzenean, enkarguaren zuzendariari, halakorik eskatzen dion guztietan.\n3.– Lanen burutzapen orokorra.\nHilean behin, gutxienez, ordura arte egindako lan guztien berri idatziz emango dio ETSk enkarguaren zuzendariari, eta aurrera egiteko behar diren jarraibideak eskatuko dizkio.\nETSk jarraibide edo erabakiren bat eskatzen duenero, eskariarekin batera, bere ustez egokiena dena proposatu beharko du.\nIkuskapenaren ondorioz egindako ohar edo agindua, enkarguaren zuzendariak jakinaraziko dizkio esleipendunari.\nHonako hauek barne hartuko dituzte kontratu honen xede diren lanek: Bilboko metropoli-trenbidearen (1. eta 2. lineak) proiektuak eta obrak egiteko eta horien segimendua eta kontrola egiteko beharrezkoak diren jarduera guztiak, betiere, horren gainean dauden azterketa eta proiektu hauetatik abiatuta:\n5.– ETS-k egin beharreko lanak.\nHonela sailka daitezke ETSk egin beharreko lanak:\nA) Metro-programaren plangintza eta kontrol orokorra.\nAtal honek hartzen ditu Eusko Jaurlaritzako Ingurumen eta Lurralde Politika Sailak Bilboko metropoli-trenbidearen 1. eta 2. lineen inguruan izenpetutako kontratu guztien jarraipen- eta koordinazio-lanak, bai proiektuen burutzapen-mailan, bai eta eraikuntza-mailan ere, eta barne dira kontratu horien ondorio diren aurrera egiteko plan partzialak.\nKontua da, funtsean, aldizka, arduradunekin batera, enkargu bakoitzaren programen jarraipena egitea eta eguneratzea, eskura dagoen informazioa bateratzea eta, aurretik finkatutako helburuak kontuan izanik, aurkezpen xume eta koherente bat atontzea, ulertzeko eta kontrolatzeko erraza gerta dadin; hartara, erabaki zuzentzaileak unerik egokienean hartzeko modua eskaini ahal izango baita.\nAldian-aldian, egoera-txosten orokor batean jasoko da lan hori guztia. Hasiera batean aurreikusi da txosten hori hilean behin egitea, baina hori aldatu ahal izango da, Sailaren beharren arabera, eta epean eta/edo prezioan eragin dezaketen gertaera garrantzitsuen arabera.\nB) Azterketak eta proiektuak egitea.\nBilboko metropoli-trenbidearen 1. eta 2. lineen inguruan eskatu zaizkion azterketak eta proiektuak egingo ditu ETSk, bere baliabideekin zein zerbitzuak emateko kontratuen bidez.\nHalaber, Garraio Azpiegituraren Zuzendaritzak eskatzen dizkion txosten eta azterketa oro idatziko ditu ETSk, Bilboko metropoli-trenbidearen 1. eta 2. lineen proiektuarekin zerikusia dutenak.\nBestalde, obrak egin ahala beharrezko gertatzen diren urbanizazio-proiektuak, akaberakoak edo bestelakoak ere idatziko ditu. Gainera, kontratatutako obren eta obra osagarrien aldaketak ere idatziko ditu.\nBestetik, proiektuak gauzatu aurretik egin beharreko zuinketarako baliabide teknikoak eta giza baliabideak erraztuko ditu ETSk, proiektuetan jasotako obren lizitazioa egin baino lehen, betiere.\nC) Eraikuntzaren kudeaketa.\nC.1.– Obra zibilen zuzendaritza.\nBehin proiektu baten obrak eraikitzeko kontratua esleitutakoan, obra-zuzendari bat izendatuko du Garraio Azpiegituraren Zuzendaritzak, ETSren proposamenez: ETSren ordezkariaren esanetara jardungo du obra-zuzendari horrek, eta kontratu hori bete dadila zainduko du, bai alderdi teknikoei, bai alderdi ekonomikoei dagokienez, eta udal-agintariekiko eguneroko harremanak ere bere ardura izango dira.\nETSren langilea izango da obra-zuzendaria, eta, behar izanez gero, zuzendari-alboko baten eta aholkularitzarako talde tekniko baten laguntza izango du.\nJardueren artean, eraikuntza bera suspertzeaz gain, kontratistarengandik jasotako agiri guztiak batu beharko ditu, egokiak diren ikusi, eskainitako epeekin bat datozen egiaztatu, argibide osagarriak eskatu eta egin beharreko obraren aurreikuspenei eutsi. Obren aurrerabidearen hileko ziurtagirietan eta hileko txostenetan islatuko da lan hori guztia.\nObra-zuzendariak Sailaren izenean jardungo du izaera formala duten zenbait jarduketatan; besteak beste, zuinketa-agiria sinatzerakoan eta esleipendunak prezio kontraesankorrak edo bestelako alderdi garrantzitsu batzuk aldatzeko aurkezten dituen iradokizunei buruzko lehenengo eztabaidetan.\nC.2.– Ekipamendu elektromekanikoetarako kontratuen zuzendaritza.\nEkipamendu elektromekanikoak eskuratu eta muntatzeko kontratu bakoitza esleitutakoan, ETSk bere gain hartuko du kontratu horien alderdi teknikoak eta ekonomikoak betetzen direla egiaztatzeko jarraipena egitea.\nLan horretan, fabrikazioaren, kalitatearen kontrolaren, muntaketaren eta frogen jarraipena sartzen da, kasu guztietan.\nObra zibiletan bezalaxe, hornidura-zuzendari batek gainbegiratu eta zuzenduko ditu hornidura, fabrikazio eta muntaketarako kontratu guztiak. Zuzendari hori ere ETSko langilea izango da, eta, behar izanez gero, talde tekniko bat izango du laguntzeko.\nETSren lana izango da arazoa zer-nolakoa den ahalik eta gehien zehaztea, behar diren adituen ezaugarriak finkatzea, eta eskatutako analisia behar bezalako kalitatearekin egingo dela bermatzeko moduko gaitasuna zein enpresa edo profesionalek daukaten ikertzea.\nC.4.– Obrek ukitutakoak kudeatzea.\nHiri-obrak egiteak –baita lurpean egin behar badira ere– berekin dakar trafikoa, zerbitzuak eta bestelakoak ukitzea.\nETSk bere gain hartuko du ukitutako horiek kudeatzeko ardura, hiritarrei ahalik eta enbarazu txikiena egiteko.\nEragin horien artean daude, besteak beste, trafikoa kudeatzea, obren eraginpeko zerbitzuak, trenbide-ustiaketako eraginak...\nC.5.– Laneko segurtasuna eta osasuna kudeatzea.\nAtal honetan sartzen dira obretako istripuak ahalik eta gehien murrizteko modua eskaintzen duten laneko segurtasun- eta osasun-mailei eutsi ahal izateko beharrezko diren prebentzio-lan guztien jarraipena egitea eta suspertzea.\nETSk, lehenengo eta behin, kontratistaren memoria kritiko gisa jardungo du, eta, segurtasun-teknikari baten bidez, aholkularitza eskainiko dio obra-zuzendariari, lan bakoitza edo obra-unitate bakoitzari ekin aurretik hartu beharreko prebentzio-neurrien inguruan.\nLanak hasi aurretik zer prozedura idatzi behar den adierazten denez proiektu bakoitzaren pleguan, ETSk, prozedura horiek idazten direla zaintzeaz aparte, hobekuntzak proposatuko ditu, formari nahiz edukiari dagokionez, eraginkorragoak izan daitezen eta segurtasun maila altuagoak erdiesten lagun dezaten.\nSegurtasun- eta osasun-planen kudeaketari buruzko ikuskaritza-txostenetan jasoko da ETSren lan hori.\nGainera, prestakuntza egokia izango duen teknikari bat edo gehiago izan beharko ditu ETSk, obrak egiten diren bitartean edo/eta obra-proiektua idazten den bitartean, segurtasun- eta osasun-arloak koordinatzeko. Teknikari horiek, ETSren ordezkariak proposatuko ditu, eta Garraio Azpiegituraren Zuzendaritzak izendatuko.\nC.6.– Kalitatea bermatzeko kudeaketa eta ingurumenaren kudeaketa.\nAtal honetan sartzen dira egitura, osagai eta instalazio oro kontratu, kode, arau eta diseinurako zehaztapenei jarraituz eraikitzen dela egiaztatzeko behar diren jardueren jarraipena egitea eta horiek suspertzea.\nKontratistek eta hornitzaileek kontratuaren hasieran aurkeztutako Kalitatea Bermatzeko Planen auditore gisa jardungo du ETSk, eta ebaluazio, iruzkin eta onarpenerako aholkuak emango dizkie kontratuen zuzendariei.\nObrek dirauten artean edo obren jarduera edo fase bakoitzerako kontratistek aurkeztu beharreko kalitate-planetan ere burutu beharko da jarduketa hori.\nAldi berean, kalitate-plan bakoitzean jasotako ekintzak nola burutzen diren kontrolatuko du ETSk, eta, lanen garapenaren arabera, jarduketa horiek egokitzeko proposatu ahal izango du, plan horiek eraginkorrak eta praktikoak izan daitezen eta obrak kalitate hobekoak izaten lagun dezaten.\nBestetik, ETSk arreta berezia jarriko du ingurumenean ahalik eta eragin txikiena izateko irizpideei jarraikiz egin daitezen kontratuaren xede diren jarduerak, eta arlo horretan indarrean dagoen legeria betetzen dela zainduko du.\nKontratu honetan aurreikusitako gainontzeko jarduera guztietan, ingurumen-kudeaketako neurriak eta jardunbideak hartuko ditu ETSk, baliabide naturalen erabilera eta zabor gutxiago sortzeko, zabor horiek hobeto kudeatzeko eta horrelakoak ahal den neurrian birziklatzeko.\nD) Kontratazioaren arloko laguntza.\nETSk lagunduko dio Garraio Azpiegituraren Zuzendaritzari lehiaketa eta lizitazioetarako baldintzen pleguak prestatu eta egokitzen; laguntza administrazio arlokoa nahiz teknikoa izango da, eta laguntza tekniko horrek alderdi orokorrak nahiz zehatzak hartuko ditu.\nHonako egiteko hauek sartzen dira atal honetan: kontratu bakoitzerako klausula bereziak idaztea, kasu bakoitzean argibideak eskatzen dituzten alderdiak zuzentzea –antzeko kontratuetan ohikoak izanik ere–, eta proiektu batzuetako eta besteetako baldintzen pleguak homogeneizatzea, hortik aurrera obretan aplikatzeko irizpideak bateratzeko.\nBehin pleguen zirriborroa prestatutakoan, Eusko Jaurlaritzako Ingurumen eta Lurralde Politika Sailari dagokio ofizial egitea, edo beharrezkoak badira, zuzenketak egitea, eta, lizitaziorako agirien artean sartu ahal izateko, onartzea.\nETSren lana, ordea, ez da kontratazioaren une horretan amaitzen, plegu horiek prestatzen aritu den talde teknikoak lehiaketan parte hartu nahi duten kontratisten zerbitzura jarraituko baitu, eta haien iruzkinak jasoko ditu, aurrerantzean idatzi beharrekoetan argibide edo zuzenketa gisa baliagarriak gerta baitaitezke.\nE) Kudeaketak eta beste erakunde batzuekiko koordinazioa.\nMetroko 1. eta 2. lineak egiteko, espazio publikoak okupatu beharra dago, batzuetan aldi baterako, beste batzuetan behin betiko. Espazio publiko horiek, berriz, udalarenak edota beste erakunde eta administrazio batzuenak izan daitezke, eta, hortaz, neurriak koordinatu eta kudeaketak egin beharko dira metro proiektua eta beste interes orokor batzuk uztartzeko.\nGainera, lehen esan bezala, lurrazalean, hau da, kalean ere eraginik badute obrek, sarri udalaren zerbitzuekin edo hornidura-konpainienekin egiten dute topo, eta, alderdi horretatik ere, kudeaketak eta konponbiderik aproposenak aurkitzeko koordinazio-bilerak egin beharra izaten da. ETSk bere gain hartuko ditu ardura horiek.\nF) Desjabetzeen kudeaketaren arloko laguntza.\nHemen sartzen dira Ingurumen eta Lurralde Politika Saileko lege-aholkularitzako zerbitzuekin elkarlan estuan, metroko obrek ukitutako ondasun eta zerbitzuak aldi baterako okupatu edo desjabetzeko behar diren espedienteen inguruko jarduerak.\nLehenengo eta behin, proiektuetan bildutako datuak egiaztatuko dira, eta, behar izanez gero, osatuko, desjabetzeko jardunbidean aurrerago egin beharreko izapideak erraztu eta arintze aldera; horrek identifikaziorako ikerketa lan sakona egitea eskatzen du.\nAhalik eta datu gehien egiaztatutakoan, zerrenda ofizialak osatuko ditu ETSk, legeak eskatutako datu guztiekin, Sailak argitara ditzan.\nAtal honetan, ETSk bilerak egingo ditu azalpenak eskatzen dituzten edota irekitako espedientearekin ados ez dauden ukitutako pertsonekin, aurkeztutako alegazioak jaso eta aztertuko ditu, alegazio horiei erantzuteko aldeko eta aurkako argudioak emango ditu, eta jardunbidean aurreikusitako jarduketetarako laguntza juridikoa eta teknikoa eskainiko du.\nEskatutakoari jarraituz, ondasun eta eskubideen balioespenak egiten parte hartuko du ETSk, eta ukitutako pertsonek azaltzen dituzten argudioak entzungo ditu; ondoren, horren aurrean zer-nolako jarrerak har ditzakeen adieraziko dio Sailari. Sailaren izenean jardungo du ondasun eta eskubideak desjabetzeko jardunbidearen arabera okupatu aurretik egin beharreko aktetan.\nLan horren emaitza bukaeran idazten diren adostasun-aktetan islatuko da.\nG) Ukitutakoen erreklamazioei buruzko txostenak.\nBilboko metropoli-trenbidearen 1. eta 2. lineak eraikitzeko proiektuen fasean eta obrak dirauten artean, herritarrek eta herritar-taldeek makina bat erreklamazio aurkezten dituzte Ingurumen eta Lurralde Politika Sailean, arrazoi ezberdinak tarteko, batzuk oso zehatzak eta besteak orokorragoak. Erreklamazio horiek aztertzen lagunduko dio ETSk sailari, eta horrek eskatzen dizkion txostenak idatziko ditu, eta bere profesionaltasunak eta Administrazioaren interesak agintzen dizkion ekintzak proposatuko.\nHorrela bada, ETS arduratuko da lan horietaz, eta horretarako behar dituen langileak aukeratuko ditu, mekanografia, delineazio, topografia eta gainerako lan osagarrietarako behar dituenak barne.\nSeiehun eta bost mila (605.000) eurotan balioetsi dira enkarguz emandako lanak; honako kontzeptu hauetan oinarrituta:\nHilero ordainduko dira enkargu honen ondorioz egiten diren lanak, egindako lanak egiaztatutakoan, betiere. Horretarako, kasuan kasuko faktura aurkeztu beharko zaio Administrazioari.\n7.– Enkarguaren indarraldia.\n2015eko abenduaren 31 arte izango da indarrean enkargu hau.\nEusko Jaurlaritzak Galdakaorentzat trenbide-soluzio batetan lanean ari dela baieztatzen du\n985.000 euroko diru-laguntza presoak eta zigortuak gizarteratzeko eta lan-munduan txertatzeko programentzat (2011-11-29(e)ko Kointseiluan hartutako erabakia)


'Busti zaitez' esklerosi anizkoitzaren aldeko kanpaina solidarioarekin bat egingo du Bilbok - Bilbo - Uriola.eus\n'Busti zaitez' esklerosi anizkoitzaren aldeko kanpaina solidarioarekin bat egingo du Bilbok\nuriola.eus 2017-07-06 09:48\nBusti Zaitez kanpainak Euskadiko gizartea igerilekuetan edo hondartzetan “bustitzera” gonbidatzen du, esklerosi anizkoitza duten pertsonentzako dirua batzeko. Uztailaren 9an, Euskadiko Esklerosi Anizkoitzaren Elkarteak 20 urte beteko ditu. Bilbok Euskal Herriko 80 herriekin batera bat egingo du kanpainarekin.\nBusti Zaitez kanpainaren 20.urteurrena ospatzeko, Juan Mari Aburto Bilboko alkateak, Iñigo Pombo Gizarte Ekintzako zinegotziarekin eta udal korporazioko beste kide batzuekin batera, harrera egin dio gaur eguerdian Bilboko Udaletxean kanpaina hori urtero antolatu ohi duen Euskadiko Esklerosi Anizkoitzaren Elkartearen ordezkaritza bati.\nUdaro, Busti Zaitez kanpainak Euskadiko gizartea igerilekuetan edo hondartzetan “bustitzera” gonbidatzen du, esklerosi anizkoitza duten pertsonei laguntzeko seinale moduan eta, horrela, dirua batzeko Euskadiko elkarteen errehabilitazio-zentroei eutsi ahal izateko.\nDatorren domekan, uztailak 9, 12:00etan, egingo da ekitaldi nagusia Getxoko Ereaga hondartzan. Busti Zaitez kanpainaren ekintzetako batean parte hartzen duten Euskal Herriko 80 herrietako bat da Bilbo. Aurten bat egingo dute kanpainarekin Bilbao Kirolak Erakundearen Artxandako, Errekaldeko Fango, Txurdinagako eta Zorrotzako kiroldegiek.


berrikari: Eskola koadernoz eta testuliburuaz erakusketa\nBatetik, Bienvenido Martín Fraile eta Isabel Ramos irakasleak izango dira. Centro Museo Pedagógico de la Universidad de Salamanca (CEMUPE) erakundearen arduradun hauek, orain hizlari modura “Cuadernos escolares e historia de la educación” izeneko hitzaldian azalduko digute koadernoek ikasgeletan eta eskoletan izan duten garrantzia. Koadernoak, pentsamentuaren eta sentimentuaren adierazleak dira, baina aldi berean, ikasle eta irakaslearen arteko komunikazio eta inkomunikaziorako tresna bilakatu dira, eta gugana heldu dira egunero eskoletan egiten zenaren lekukotzat. Eskolako benetako curriculumaren adierazleak bilatu dira hezkuntzaren historiagileentzat. Horrela ezagutu dugu eskoletan kaligrafiaren irakaskuntzak izan duen garapen historikoa, bereziki, XX. mendean zehar gure ikastetxetan erabili izan diren letra-erak, idazlumak, tintontziak, lan-koadernoak, ikasleek idazten zutena, margotzen zutena, gozatzen eta sufritzen zutena…, eta nola ez, maisuak ala maistrak lantzen zuena. Koadernoa altxor preziatu bilakatu da eskolaren historiarako.\nBestetik, Araka ikertaldeak “Euskal testuliburuen garapena eta curriculuma” izenburupean testuliburuak euskaldunen alfabetatze prozesuan oinarrizko eta funtsezkoak izan direla aztertu du. Historian atzera eginez, XVIII eta IX. mendeetara joanda, agertu zuen eskola tradizionalaren eduki garrantzizkoenak zirela irakurtzea, idaztea, kontatzea eta katixima buruz ikastea. Egin diren ikerketei esker, badakigu irakaskuntza publikoa horixe baino ez zela. Lehenengo letratara begira antolatuta zegoela, eta horrexegatik, Bizkaiko ikasle gehienak, eskolara joateko aukera zutenak, horretan geratzen zirela. Ez zegoen maila goragoko ikasketak egiterik, eta ikasketa unibertsitarioak proiektua baino ez ziren. Gaur egun, iraganean bezalaxe, alfabetatzea, irakurketa prozesua, idaztea, aritmetika, natur zientziak… gaiak azalduko dira, gaur egun ere garrantzi handikoak direlako, ezinbestekoak eguneroko bizitzarako zein ikaste prozesuan aurrera egiteko beharrezkoak dira derrigorrezko irakaskuntzan.\nKoadernoa eta liburuak, biak eskolako oinarrizko tresnak izan dira eta dira. Eta, haiei buruzko ezagupen historikoak ikaslearen ezagutzaren garapen osoa ukitzen dute, biak izan dira eskolako benetako curriculumaren ispilua. Horrela, “euskarazko irakaskuntzaren” nondik norakoak aztertu dira, ikuspuntu desberdinetatik aztertu ere, batzuetan eguneroko eskola praktikatik abiatuz koadernoen azterketari helduz, beste batzuetan, berriz, gure iragana ezagutzera joz, zertzelada historikoetara hurbilduz, euskal testuliburuen garapenari joz.\n Araka Ikertaldeko kideak Eusko Jaurlaritzak IT 298/10 zenbakiarekin babestutako Hezkuntzan Azterketa Historiko eta Konparatuetarako (Garaian) taldekideak dira eta Euskal Herriko Unibertsitateko "Hezkuntza, Kultura eta Gizartea" Prestakuntza eta Ikerketarako Unitateko (UFI 11/54) kideak dira.


Gela handia alokagai Gasteizen 200 eurotan\nPisua reyes catolicos parean dago oso leku onean, zentrotik gertu, autobus estaziotik ere. Gela handia eta argitsua da. Etxean hiru pertsona gehiago gaude denak 23-25 urtekoak. Argazkiak edo etxea ikusi nahi izanez gero deitu lasai. Giro atsegina\n2017ko otsailaren 12ra arte aurkeztu ahal izango dira motibazio gutunak eta Curriculum Vitaeak. Lanpostuaren zeregina eta eginkizunak: Euskal Herriko Bertsozale Elkartea Bertsozale Elkarteko hedapen saileko arduradunaren zuzendaritzapean eta beste sailekin zehar lerroan, ikus-entzunezko lan teknikoak gauzatzea. Batik bat, www.bertsoa.eus atarirako eta Hitzetik Hortzera telebista-saiorako. Eginkizun nagusiak: Internet atarirako eta telebistarako ikus-entzunezko edukiak: grabazioa eta edizioa. Internet atarirako idatzizko edukiak: informazio-bilketa eta erredakzioa. Internet atariaren kudeaketa. Eskatzen da: Goi eta erdi mailako ikasketak. Ikus-entzunezko teknologien ezagutza. Interneteko komunikabideen ezagutza. Jarrera konprometitua eta euskara ondo menderatzea. Gidatzeko baimena eta autoa. Ordutegi malgua. Kontutan hartuko da: Lanpostuarekin lotutako ikasketak eta esperientzia izatea. Euskal kulturgintzaren eta bertsolaritzaren inguruko ezagutza. Gizarte mugimenduetan eskarmentua. Taldean lan egiteko gaitasuna. Eskaintzen da: Egun erdiko lan-kontratua Amasa-Villabonako egoitzan. Hasteko aurreikusitako data: 2017ko martxoa-apirila. Interesatuok bidali Curriculum Vitaea eta motibazio gutuna 2017ko otsailaren 12a baino lehen ondorengo helbideetara: Euskal Herriko Bertsozale Elkartea, Kale Nagusia 70, Amasa-Villabona (Gipuzkoa) hedapena@bertsozale.eus Informazio gehiago behar izanez gero, idatzi mezu bat aipatutako helbide elektronikora edo deitu 943 694129 telefono zenbakira.\nLiburutegiko laguntzailea (Eibar)\nIzena emateko epea 2017ko urtarrilaren 24ra arte dago zabalik. Lanpostuaren deskribapena: Helburua: Juan San Martin Udal Liburutegian dauden euskarazko literatura-liburuak apal batetik bestera aldatzea eta euskarazko liburu edo eleberri guztiak apal jakin batzuetan lagatzea. Egindako aldaketa horiek katalogoan eta liburuetan bertan jasotzea. Euskarazko liburu-funtsa ezagutzera ematea. Egindako lanaren memoria egitea eta plantillak prestatzea lekuz aldatu den funts horren jarraipena egiteko. Derrigorrean bete beharreko baldintzak: Ikas-graduatua. Liburutegietan aritutakoa izatea edo liburutegi-prestakuntza izatea. Katalogazio-arauen ezagutza. SHUren ezagutza (sailkapen hamartar unibertsala) Liburuak gaika sailkatzeko ezagutza. Absynet liburutegiak kudeatzeko programaren ezagutza edo horren pareko beste programaren baten ezagutza. 2. HE (Administrazio Publikokoa) Ahal dela, Eibarren edo eskualdean erroldatutakoa izatea. 35 urte edo gutxiago dituen lanbagetua edo 45 urtetik gorakoak, lan eskaintza honen baino 6 hilabete lehenago inskribatuta izatea edo 55 urtetik gorakoak Epe luzeko langabetuak izatea, hau da, lan eskaintza honen aurreko 18 hilabeteetan, gutxienez, 12 hilabetez inskribatua egotea edo Baztertze-arriskuan dauden pertsonak. (2016-06-16ko EHAAn araututakoaren arabera EBAZPENA, 2016ko ekainaren 15ekoa, Lanbide-Euskal Enplegu Zerbitzuko zuzendari nagusiarena) Minusbaliotasuneko pertsonak edo Familia ardurak dituzten emakumeak (ezgaituak diren senar edo 26 urtetik beherako seme alabak izatea) Genero indarkeriaren biktimak diren emakumeak Kontratu-mota: Obra eta zerbitzua Kontratuaren iraupena: 4 hilabete Lanaldia: % 50 edo egun erdikoa Lanean hasteko data: Berehala Interesa duten pertsonek Lanbiden izena eman behar dute 2017ko urtarrilaren 24a baino lehen, hurrengo lan eskaintza zenbakian: 162017000471. Informazio gehiago nahi izanez gero interesatuek 943-023802 (Lanbide) telefonora deitu edo Lanbideko web orrira jo dezakete.\n« Aurreko 10 elementuak Hurrengo 10 elementuak » 1 ... 64 65 66 67 68 69


CAFen amiantoak 37 heriotza eragin dituela salatuko dute | Ekonomia | Berria\nCAFen amiantoak 37 heriotza eragin dituela salatuko dute\nApirilaren 30ean omenaldia egingo diete amiantoaren erruz hildako lankideei Beasaingo plantan\nBEASAIN. CAFeko langile erretiratu bi —I.S.E. eta A.S.H.— hil berri direla-eta, Beasaingo konpainia trengileko langile batzordeak omenaldi bat eta kontzentrazio bat egitera deitu du apirilaren 30erako, datorren astearterako, amiantoaren biktimen omenez. CAFen Beasaingo sarrera nagusian amiantoaren biktimen omenez egindako monumentuaren inguruan egingo dute omenaldia, 10:00etan.\nBatzordeak oharrean azaldu duenez, dagoeneko 37 langile hil dira Beasaingo lantegian, lanpostuan amiantoa arnastearen ondorioz. Heriotza kopuru hori lan gaixotasunaren aitortza ofiziala jaso dutenei dagokie bakarrik. «Gai honetan nahastuta dauden enpresen jarrera salatu nahi dugu, gaixoei edo hildakoei eta, ondorioz, baita familiartekoei ere, kalte-ordain edo laguntzen errekarguak eskatzeko oztopoak jartzen baitizkiete», adierazi du langile batzordeak.\nCAFeko beharginek administrazio publikoaren «jarrera itxia» ere salatu dute. «Urtez urte eragozpenak jarri dizkiete biktimak laguntzeko bideak zaildu eta Europako beste hainbat herrialdetan funtzionatzen duten konpentsazio funts bat sortzeari. Bide horiek irekiko balituzte eta garrantzia emango baliete, biktimek ez lukete auzitara joan beharrik izango», gaineratu dute.


Euskadiko hiru UNESCOren eskola elkartuk Bizkaia Zubia bisitatuta ospatu du UNESCO Etxeak monumentuen eta lekuen nazioarteko eguna\nICOMOS Monumentuen eta Lekuen Nazioarteko Kontseiluak proposatu zuen Monumentuen eta Lekuen Nazioarteko Eguna, 1982ko apirilaren 18an, eta UNESCOko Batzar Nagusiak onartu zuen, 1983an. Nazioarteko Eguna izendatu izanaren helburua da gizadiaren kultur ondarearen aniztasunaren eta hauskortasunaren eta hura babesteko eta kontserbatzeko egin beharreko ahaleginaren kontzientzia hartzea bultzatzea.\nGainera, aurten, Munduko Ondarearen Itunaren 40. urteurrena ere bada. 188 estatu kidek berretsi dute Ituna, eta UNESCOren arrakastatsuenetako bat da. Hain zuzen, Munduko Ondarearen Zerrenda da gehien zabaldu den atala; mundu osoko 936 ondasun biltzen ditu Zerrendak.\nMonumentuen eta Lekuen Nazioarteko Eguna eta Itunaren 40. urteurrena ospatzeko, bisita bat antolatu zuen UNESCO Etxeak: UNESCOrekin elkartutako Euskadiko eskolak Bizkaia zubia ikustera joan ziren, Munduko Ondarearen Zerrendaren barruan baitago.\n2006ko uztailaren 13an, UNESCOko Munduko Batzordeak munduko ondasun izendatu zuen Bizkaia zubia. Munduko Ondarearen Zerrendan sartutako Euskadiko lehen ondasuna da Bizkaia zubia, baita Espainian izendatutako lehen ondasun industriala ere.\nBilboko Artxandape ikastolako, Ortuellako San Felix ikastetxeko eta Ermuko San Pelayo ikastetxeko 100 ikaslek baino gehiagok parte hartu zuten bisitan eta, Bizkaia zubia ikusteaz gain, jakin zuten zergatik dagoen UNESCOren Munduko Ondarearen Zerrendaren barruan.\nMonumentuen eta Lekuen Nazioarteko Eguna 2012 (pdf - 60KB)\nMunduko Ondarearen Itunaren 40. urteurrena\n* Azalako argazkia: San Felix Ikastetxea (Ortuella)\nSan Pelayo Ikastetxea (Ermua)


«ENE MAY AGO »\n29 dic 09 - 29 nov 20\nBirbideratze prozesu luze eta sakonaren ondoren eredu berri bat jaio da, Eusko Ikaskuntza posizionamendu bereizian kokatzen duena, definizio argi eta bakarrarekin, identitate historikoari fidel, baina egoera sozioekonomiko eta kulturalei egokituta.\nLehen urratsak eta lehentasunak\nEusko Ikaskuntzak, urte honen hasieratik, hiru jarduera ardatzetara bideratu ditu esfortzuak: Estatutuak, barne antolakuntza, lanerako lehentasun diren gaien aukeraketa eta proiektua autoritate politiko eta komunikabideei aurkeztea.\nRIEV, Eusko Ikaskuntzen Nazioarteko Aldizkaria bere bildumaren azken alea kaleratu berria da. 58,2 ale honetan, Joxe Azurmendik, Joxerramon Bengoetxeak eta Ricardo Cierbidek idazten dute besteak beste. Hiru berrik eta hainbat Iruzkin bibliografikoak osatzen dituzte alea.\nDENOK GAI: Online parte-hartzeko\n2014 mai 5 - 2014 mai 20\nDENOK GAI: Izena eman eta parte-hartu!\nEremu hau zuk jarduteko edo elkarri eragiteko da, eta, hala badagokio, curriculum vitae-a jar dezakezu bertan\nMusiker. Musika Koadernoak aldizkariaren 20. alean gogoetarako hainbat artikulu jasotzen dira hiri musikei buruz eta horien inguruan sortzen...\nZure erosketek saria dute


Flyr eta Vueling hegaldiak Milan Bergamotik orain\nHasiera » Azken albisteak » Aireportuko » Flyr eta Vueling hegaldiak Milan Bergamotik orain\nAirlines • Aireportuko • Abiazio • Europako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • Frantzia Azken Albisteak • Italia Azken Albisteak • Berriak • Norvegia Azken Albisteak • Pertsonak • berreraikitzen • Arduraduna • Turismo • Garraioa • Bidaiaren helmuga eguneratzea • Bidaia Wire Albisteak\nUrriaren 6, 2021\nMilan Bergamok bi konpainia konpainia berri gehituko dituela iragarri du 21/22 neguan, Flyr eta Vueling datozen hilabeteetan etorriko direla baieztatuz.\nEkainean abian jarri zen etxeko hegaldiekin, Flyr Norvegiako hasierako konpainiak Milan Bergamo sartu du nazioarteko ibilbideen artean.\nMilan Bergamoren konexioak gehiago sendotuz, Espainiako LCC Vueling-ek Paris Orly-rekin konexioak hasiko ditu azaroaren 2tik aurrera.\nFlyr-ek astero birritan hasiko du zerbitzua Osloko (Norvegia) oinarrira 5ko urtarrilaren 2022etik aurrera.\nAste honetan Milan Bergamoko aireportua iragarri du W21 / 22an aireportura sartuko diren aire konpainiako bi bazkide berri gehituko direla. Aurten Lombardiako ateburuan deitutako bost garraiolariri ongietorria emanez, aireportuak Flyr eta Vueling etorriko direla baieztatu du datozen hilabeteetan.\nEkainean abian jarri zen hegaldi nazionalekin, Norvegiako hasierako konpainia Hegan egiten sartu du Milan Bergamo nazioarteko ibilbideetako lehenengoen artean. Lombardiako arroalera helmuga berri bat irekiz, kostu baxuko garraiatzaileak (LCC) astero birritan zerbitzua hasiko du Osloko basera 5ko urtarrilaren 2022etik aurrera. Hegan egitenOslorekin lotura zuzena izateak Italiako aireportuak astero 756 eserleku eskainiko ditu Norvegiara neguko denboraldian.\nAre gehiago indartzea Milan Bergamokonexioak, Espainiako LCC Vueling Paris Orly-rekin loturak hasiko ditu azaroaren 2tik aurrera. Astero hiru aldiz operazio bat abian jarriz, IAG Taldeko konpainiak Frantziako hiriburutik duen hegaldi ordutegi berriak aireportuak Frantziarako duen sare sendoa bultzatuko du. Guztira 5,190 eserleku eskaintzen ditu Europako Mendebaldeko herrialdean astero, VuelingParis Orlyrekiko lotura Bergamoko Frantziako zazpigarren helmuga bihurtzen da, Bordele, Marsella, Paris Beauvais, Paris Charles de Gaulle, Tarbes-Lourdes eta Toulouserekin bat eginez.\nAire konpainiaren eta helmugaren iragarki berriak komentatuz, Giacomo Cattaneo, Merkataritza Abiazioko zuzendariak, SACBO-k honela dio: "Beti da plazer handia aire konpainiaren bazkide berri bati ongietorria ematea, bi aldi berean bikaina dela jakinaraztea, bi garraiolariek gure ibilbideari helmuga erakargarriak gehitzea. saretik eta potentzialaren gaitasuna aitortuz Milan Bergamo. Gure azken gehiketekin harro nago, berrogeita hamar konpainia dauzkagula Lombardiako eskualdeko 16 herrialdetan 114 helmuga zerbitzatzen ari garela, denek gure aireportuan berriro hazteko eta hedatzeko duten konfiantzari buruzko hausnarketa. "\nCattanek honakoa gaineratu du: "Hainbat hegazkin konpainia berri batu zaizkigu eta Milan Routes-ekin Milanen asteburu honetan, une ezin hobea da beste konpainia batzuek gurekin hitz egitera etortzeko, Milan Bergamoko aukeren eta etorkizun bikainaren parte izateko".


MacBook salmentak% 94 hazi dira aurtengo lehen hiruhilekoan | Mac-ekoa naiz\nToni Cortes | 14/05/2021 16:00 | Berri\nAurtengo lehen hiruhilekoan Applek ia saldu du 6 milioi MacBook. Zifrak kalkuluak dira, konpainiak normalean ez baitu salmenten inguruko informazio askorik ematen, baina harrotzeko moduko zifrak dira.\nZalantzarik gabe, Macen aro berria Apple Silizioa Enpresarentzat arrakasta izan du. Apple-ren apustu arriskutsua, mundu osoko pandemia-garaian, baina zalantzarik gabe egokia. Eta orain, lehen iMac M1 prozesadore batekin ere agertzen da. Une onak Apple-rentzat, zalantzarik gabe.\nApplek gutxi gorabehera saldu du 5,7 milioi MacBooks-en 2021eko lehen hiruhilekoan, argitaratutako ordenagailu eramangarri berrien salmenten arabera gaur Strategy Analytics-ek egina.\nKopuruetan modeloen salmentak daude MacBook Pro y MacBook Air, Mac mini, Mac Pro eta iMac kenduta. Hau da, konpainiaren ordenagailu eramangarriak soilik.\nApple munduko ordenagailu eramangarrien laugarren fabrikatzailea izan zen, Dell, HP eta Lenovo atzetik zituela, eta hiru konpainiek 10 eta 16 milioi ordenagailu eramangarri bidali zituzten 2021eko lehen hiruhilekoan.\nApplek saldutako 5,7 milioi ordenagailu eramangarri ehuneko 94 handitu dira aurreko urteko hiruhilekoan fakturatutako 2,9 milioiekin alderatuta. Hori guztia pandemiaren ondorioz etxetik lan egiten edo ikasten duten erabiltzaileen etengabeko eskaerari esker lortutako hazkunde indartsuari esker, eta erabiltzaileek prozesadorea duten Mac berrientzako erabiltzaileek onarpen ona izan dutelako. M1.\nHiruhilekoan Apple-ren merkatu kuota ehuneko 8.4 izan zen, iaz ehuneko 7.8. Lenovo y HP merkatuko liderrak izaten jarraitzen dute, Chromebook-ekin batera Windows darabilten ordenagailu eramangarri ugari saltzen dute, hezkuntzaren sektorean hazkunde handia izanik, batez ere haien prezioagatik.\nSalmenta onak M1-i esker\nMacBook berriak laster argitaratuko direla espero da.\nOrdenagailu eramangarrien salmenten kopurua ehuneko 81 handitu zen urtez urte saltzaile nagusi guztien artean. Apple Bereziki, hazkunde nabarmena izan dezake, 1 hazbeteko MacBook Pro M13 eta MacBook Air azaroko merkatuari esker.\nApple-k ziurrenik bere ordenagailuen salmenten hazkundea mantenduko du aurten Apple Silicon modelo berri eta indartsuagoak aurkezteko prest egongo delako. Zurrumurruek diote eredu berrituak daudela 16 hazbeteko MacBook Pro abian jartzeko prest, eta a iMac M1 egungo 24 hazbetekoa baino handiagoa. Apple-k MacBook Air berria eta MacBook Pro berria ere aurkeztuko dituela espero da, baina agian ez dira 2022ra arte iritsiko.\nArtikuluaren bide osoa: Mac-ekoa naiz » Apple » Berri » MacBook salmentak% 94 hazi dira aurtengo lehen hiruhilekoan


Diputazioak ez ditu aintzat hartu Udalak eta herritarrek Buruntzaldeko autobus-zerbitzua berrantolatzeko proiektuari egindako alegazioak - Noticias - Usurbil\nDiputazioak ez ditu aintzat hartu Udalak eta herritarrek Buruntzaldeko autobus-zerbitzua berrantolatzeko proiektuari egindako alegazioak\nGaur argitaratu dira Gipuzkoako Aldizkari Ofizialean erabilera orokorreko bidaiarien garraio erregular iraunkorreko zerbitzu publikoaren "Tolosa, N-1 eta Buruntzaldea eta Donostiako loturak" izeneko emakida ezartzeko aurreproiektua jendaurrean egon zen denboran aurkeztutako alegazioei emandako erantzunak. Usurbilgo Udalak eta 2.000 usurbildarrek alegazioak aurkeztu zituzten, Usurbilen ematen diren garraio-zerbitzuetako linea eta ordutegi guztiak mantentzeko eskatzeko. Erantzuna hauxe izan da: "Ez da aintzat hartzen". Proiektu berritua gaur bertan ere argitaratu behar zuten, II.eranskin modura, baina ez dute deus argitaratu.\nGipuzkoako Foru Aldundiko Diputatuen Kontseiluak uztailaren 10ean egindako bileran onartu zuen erabilera orokorreko bidaiarien garraio erregular iraunkorreko zerbitzu publikoaren "Tolosa, N-1 eta Buruntzaldea eta Donostiako loturak" izeneko emakida ezartzeko proiektua, bai eta aurreproiektua jendaurrean egon zen denboran aurkeztutako alegazioei erantzutea. Hain justu, gaur argitaratu dira Gipuzkoako Aldizkari Ofizialean alegazioei emandako erantzuna, Igo eranskin modura; haatik, proiektua, II.eranskin gisa argitaratuko dela dioen arren, artean, oraindik ez dute argitaratu. Beraz, ofizialki, Udalak mamiaren berri izan gabe jarraitzen du. Orain arte dakiena ahoz esan zaio edota prentsan irakurri ahal izan da.\nHain justu, alegazio fasean, Usurbilgo Udalak eta 2.000 usurbildarrek alegazioak aurkeztu zituzten, aurreproiektuan aurreikusten ziren murrizketak bazterrean uzteko eskatzeko, eta, ondorioz, Usurbilgo herrian ematen diren garraio zerbitzuetako linea eta ordutegi guztiak mantentzeko. Halaber, Usurbil, Hernani eta Andoaingo udalek, euren aldetik, parte hartzeko eskubidea aldarrikatu eta Diputazioari akordio batera heltzeko eskatu zioten. Esan bezala, beraz, alegazio horiei emandako erantzunak gaur argitaratu dira GAOn: "Ez da aintzat hartzen". Esaten denez, 2013an parte-hartze prozesu bat egin zen, eta bertatik ateratako emaitzak "hartu dira kontuan" zerbitzuaren baldintzak finkatzeko. "Aurreporiketu horren kasuan indarreko araudian eskatutako parte hartzeko kanal guztiak bete dira.\nHemen duzue erantzuna, hitzez hitz: Agiria


Gure taldea — Inaki Irazabalbeitia\nEuropako Parlamentuan kontsentsuak da nagusi. Beste indar politiko batzuekin lortutako akordioek bakarrik ahalbidetzen dute ekimenak eta proposamenak bideratzea. Parlamentuak 754 diputatu ditu eta horietatik 54 aukeratzen dira Espainiako Estatuan. Hortaz ezinbestekoa da Europan eta Europako Parlamentuan aliatuak izatea.\nAralar Berdeak/Europako Aliantza Librea taldeko kide da. Taldeak 58 diputatu ditu eta guztietan laugarren handiena da Europarlamentuan. Europako Aliantza Librea (ALE) Europako estaturik gabeko nazioak ordezkatzen ditu Europa mailan. ALEk zazpi kide ditu Europako Parlamentuan: François Alfonsi ( Partitu di a Nazione Corsa), Mark Demesmaieker (NVA), Jill Evans (Plaid Cymru), Ian Hudgton y Alyn Smith (SNP), Inaki Irazabalbeitia (Aralar) eta Tatiana Zdanoka (Par cilvēka tiesībām vienotā Latvijā). Jill Evans da gure talde burua.\nGainera, Aralar Intergroup izeneko hainbat talderen kide da hala nola, Sahararen aldekoa edo hizkuntza eta kultura gutxikoen aldekoa.\nBestetik, Europarlamentuan lanaren zatirik handiena batzordeen bidez egiten da. Hor eztabaidatzen eta prestatzen dira gero osoko bilkurara eramango diren ekimenak eta mozioak. Aralarrek batzorde hauetan dihardu: Eskualde Garapena, Arrantza Batzordea, Eskaera Batzordea (horretan edozein herritarrek kexak edo eskaerak aurkez dezake). Beste batzordeen lanen jarraipena ere egingo dugu: Nekazaritza, Industria eta Energia, Ingurugiroa eta Kultura, Hezkuntza eta Eleaniztasuna.\nEuskal subiranotasuna eta Europako Batasuna\nZer da Aralar


Bankinter eta Kutxa Nafarroako Gobernuak eta finantza erakundeek kredituak errazago emateko adostutako akordioari gehitu zaizkio\nBankinter y Kutxa se suman al acuerdo de avales\nBankinter eta Kutxa Nafarroako Gobernuak eta finantza erakundeek kredituak errazago emateko adostutako akordioari gehitu zaizkio asteazkena, 2009.eko maiatzak 27\nOrain arte 118 eragiketa bideratu dituzte, guztira 30,5 milioi euro\nBankinterreko ordezkaria, Miranda kontseilaria eta Kutxako ordezkaria, akordioa sinatzen. ( irudia handitu )\nNafarroako Gobernuak eta zortzi finantza erakundek joan den martxoan adostutako akordioari Bankinter eta Kutxa gehitu zaizkie. Akordioaren helburua da enpresei, langile autonomoei eta partikularrei 300 milioi euroko abalak ematea. Testua gaur sinatu dute Alvaro Miranda Simavillak, bigarren presidenteorde eta Ekonomia eta Ogasun kontseilariak, eta Bankinterreko eta Kutxako arduradunek, Antonio Berdiel Bitriainek eta Luis María Recondo Eceizak, hurrenez hurren.\nAbal horiei esker, enpresa nafarrek 500 milioi euro baino gehiagoko zirkulatzailea edukiko dute eskura, eta herritarrek guztira 600 milioi euroko maileguak, babestutako etxebizitzak erosteko. Horrek esan nahi du Gobernuak emango dituen abalekin 1.135.000.000 euro inguruko finantza eragiketak egin ahal izango direla.\nBankinter eta Kutxa kontatuta, guztira hamar erakundek sinatu dute akordioa. Bankinterrek hitz eman du 20 milioi euroko gordailua edukiko duela kreditu eskariei erantzuteko; Kutxak, berriz, 12,4 milioi euro gordeko ditu.\nGobernuaren eta finantza erakundeen lankidetza horri esker, neurriak abian jarri zirenetik (hilabetean) 118 banku eragiketa bideratu dira, guztira 30,5 milioi eurokoak. Eragiketa gehienak ETEek eta mikroETEek egin dituzte (92), zirkulatzailea eskuratzeko. Gero, 15 eragiketa izan dira inbertsio abalekoak, 6 enpresa handiei zirkulatzailea ematekoak eta beste 5 babes ofizialeko eta tasatutako prezioko etxebizitzak erosteko.\nHona hemen erakunde bakoitzak jarritako zenbatekoak: Nafarroako Kutxak 15.349.598 euro, Caja Rural de Navarrak 10.217.000 euro, BBVAk 2.200.000 euro, Popular bankuak 1.510.000 euro, Euskadiko Kutxak 600.000 euro, Santander bankuak 150.000 euro eta IberCajak, 550.000 euro. Horiez gain Guipuzcoano bankuak ere parte hartzen du.


Presoen harrerak «era pribatuan» jasotzeko nahia agertu du EPPK-k | Politika | Berria\nEuskal Preso Politikoen Kolektiboak aurrerantzean «hurkoen artean eta era pribatu eta diskretuan» jaso nahi ditu presoei espetxetik irtetean egin izan zaizkien harrera ekitaldiak, «azken hilabeteetan hasia den bidetik jarraituz». Agiri batean, presoen kolektiboak aitortu du badirela harrera ekitaldi horiengatik «samina sentitu dutela zintzoki azaldu duten pertsonak», eta erantsi min hori «ulertzen» dutela: «Gure iraganeko militantzian egindako ekintzen ondorioz kaltetutako pertsonak dira eta minduta sentitu daitezkeela ulertzen dugu».\nHori horrela, EPPK-k azaldu du bere «gogoa» dela «sufrimendu oro arintzea eta aukera berriak zabaltzea, zauriak sendabidean jartzea eta euskal herritarren artean elkarbizitza sendotzea».\nNorabide horretan, eta presoen artean «kontsulta» egin ondoren, EPPK-k «egoki» jo du aske geratzearen «poza espetxe atarian zain» dituztenekin elkartzean edota «era diskretuan» hartzen dituztenekin partekatzea. «Aurrerantzean, harrerak soilik hurkoen giroko esparru pribatuan jaso nahi ditugu». Erabaki hori euskal presoek «bizikidetzari, bakeari» eta eurena eta euren senideena «ez ezik besteen sufrimendua ere aitortzeari» egiten dioten «ekarpen indibidual eta kolektiboa» da, kolektiboaren hitzetan.\nEra berean, EPPK-k kritikatu du «hainbat eragile eta alderdik bizikidetzaren ordez konfrontazioa» bilatzen dutela «arduragebeki», eta, horren aurrean, kolektiboak ez duela «inondik inora polemika antzurik elikatu» nahi: «Arduratsu izateko eta modu eraikitzailean jokatzeko borondatea dugu. Ez dugu amore emango hartutako bidean jarraitzeko orduan».\nEPPK-ren agiria bihar egongo da irakurgai osorik, BERRIAn.


Eskuragarritasun :: Lantegi Batuak\nUrritasunen bat dutenentzako lan aukerak sortzen ditugu Bizkaian, adimen-urritasuna dutenentzat berezikiIndustri eta zerbitzu jarduerak kudeatzen ditugu kalitatezko lan aukerak sortzeko2.300 pertsonatik gora gara urritasunen bat dugunak, adimenekoa, fisikoa, zentzumenekoa edo buruko nahasteaBizkaian 25 urtetik gora daramagu gaitasunak integratzenLantegi Batuak, %100 gai\nOndorengoa ere bagara\nUrritasunen bat duten pertsonak\nEnpresak eta bezeroak\nErakundeak eta profesionalak\nHome / Eskuragarritasun\nZer da eskuragarritasuna? Web gunearen eskuragarritasunak bertara sartzeko erraztasuna adierazten du, erabiltzaileen nabegazio egoera edo urritasuna edozein dela ere. Nabigazio egoera bezala zera ulertzen dugu: dispositiboak, nabigatzaileak, Interneteko konexioaren abiadura, periferikoak, nabigatzailearen edo ekipoaren konfigurazioa, ingurumen baldintzak, eta abar. Urritasunaz ari garenean ikusizko, entzunezko eta motrizitate urritasunei buruz ari gara, eta urritasun kognitiboei buruz\nKonpromisoaren aitorpena Horregatik guztiagatik, web gune erraz bat garatu dugu, edukiak eskuragarri daudena, WAI (Web guneen Eskuragarritasunerako Ekimena) Lan Taldeak ezarritako Eskuragarritasun irizpideak betez. Talde hori W3C-ren barrukoa da (World Wide Web-erako Partzuergoa). W3C taldeak ezarritako web estandarrak erabiltzen dira, XHTML 1.0 Transitional, esaterako, markatze semantiko baliogarrirako eta kaskada estiloko orriak (CSS) diseinurako. Horrela, web gunea ondo ikusten da dispositibo eta plataforma desberdinetan eta gainera edukia ondo inprimatu ahal da. Onespen ikonoak Lantegi Batuen web orriak puntu hauek betetzen ditu: W3 C WCAG 1.0 sistemaren “A” mailarekin bat dator.\nWeb 1.0 Edukirako Eskuragarritasun Ardatzak betetzen ditu, A mailarekin. Loturak eskuragarritasun eta ikonoen erabileraren azalpenera eramaten du. XHTML 1.0\nXHTML 1.0 Transitional lengoaia oso ondo erabili dela adierazten du eta bere sintaxia lengoaia horren gramatikara egokitzen da. Loturak W3C-ren balidatzailera eramaten du.\nEstilo orrietan erabilitako sintaxia egokia dela adierazten du. Loturak W3C-ren kaskada estiloko orrien balidatzailera eramaten du.\nLaguntza nabegazioan Letra tamaina aldagarria\nWeb gune honetako orrien diseinuan unitate erlatiboak erabili dira, esaterako, testuen tamainan. Orriak behar bezala ikusten dira edozein erresoluziorekin, eta erabiltzaileak tamaina aldatu ahal izango du, aukera hori baldin badauka.\nErabiltzaileak orrien aurkibidea aurkitu ahal izango du gunearen mapan.\nErabiltzaileak beti jakingo du zein atal/azpiataletan dagoen, orriaren goiko aldean dagoen ibilbideari esker.\nWeb gunetik deskargatu ahal diren artxiboak RTF edo PDF dokumentu bezala sortu dira, ahalik eta ondoen ikusteko.\nETXEBARRI Publicidad directa\nSondika Centro OLA BBK\nLan informazio eta orientazio zerbitzua\nLan eta gizarte garapenerako laguntza-teknologien zentroa\nIndustria ZerbitzuakMekanizatuak eta muntaketak\nElektronika eta kableak\nProdukzioa eta logistika\nLaguntza ZerbitzuakIngurumen arloko zerbitzuak\nZurekin batera berritzen


BIND 4.0 ekitaldiaren IV. edizioak berriro gainditu ditu espektatibak, krisia gorabehera - SPRI\nEusko Jaurlaritzako Ekintzailetzako zuzendari Aitor Urtzelai\nBIND 4.0 ekimena lau sektore desberdinetan egituratzen da. Lehenengoak zerikusia du Manufaktura Aurreratuarekin (automozioa, makina-erreminta…), eta parte hartuko dute Mondragon Korporazioa, CAF, Mercedes, GESTAMP, ITP eta Michelin bezalako enpresek. Bigarren eta hirugarren bertikalak Energia sektorea (Petronor, Iberdrola, EDP, Enagás…) eta Osasun sektorea (IMQ, Faes Farma, Onkologikoa, Quirón…) dira. Laugarrena, berriz, edizio honetan aurkeztuko duguna, Elikadurarena da, eta bertan parte hartuko dute Coca-Cola, Eroski, Angulas Aguinaga, Unilever edo Uvesco bezalako enpresek.


Ekonomia Itunaren aldaketa argitaratu da - Ad Concordiam - Concierto Económico\nEkonomia Itunaren aldaketa argitaratu da\nEuskal Autonomia Erkidegoarekiko Ekonomia Ituna aldatzen duen otsailaren 8ko 1/2022 Legea Estatuko Aldizkari Ofizialean argitaratu da, otsailaren 9an.\nAldaketak Ekonomia Itunaren Batzorde Mistoak 2021eko uztailaren 29an egindako bileran hartutako erabakiak jasotzen ditu. Bertan, finantza-transakzioen eta zenbait zerbitzu digitalen gaineko zerga berriak ituntzea onartu zen, bai eta BEZaren leihatila bakarreko araubide berriak ere.\nLege-proiektua Senatuan onartu zen otsailaren 2ko bilkuran, 253 senatariren aldeko botoekin, emandako 261 botoetatik (5 kontra eta 3 abstentzio). Egun batzuk lehenago, abenduan, Kongresuan onartua izan zen, aldeko 280 botorekin, kontrako 57 botorekin eta 4 abstentziorekin.\nItundutako testuaren aldaketa indarrean jartzean, foru-ogasunak zerga berriak kudeatzen hasiko dira. Zerga berriak indarrean jarri zirenetik ZAEAk bildutako diru-sarrerak, itundutako lotura-puntuen arabera lurralde historikoei dagozkienak, foru-ogasunen esku jarri beharko dira.\n1/2022 Legearen testua


Home » Sin categoría » Adimen edo garapen urritasuna duten pertsonek kontuan hartuak izatea gura dute beti\nAdimen edo garapen urritasuna duten pertsonek kontuan hartuak izatea gura dute beti\n2019 May 21, Tuesday 2020 January 29, Wednesday\nMaiatzaren 17an Topaketa bat egon zen\nadimen urritasuna duten pertsonen eta alderdi politikoetako ordezkarien artean.\nBizkaiko 5 alderdi garrantzitsuenek hartu zuten parte:\nEAJ- PNV, EH-Bildu, PSE-EE, PODEMOS eta PP.\nTopaketa horretan, urritasuna duten pertsonek\nbizitza politikoan parte hartu gura dutela esan zuten,\neta euren errebindikazioak aurkeztu zituzten, irisgarritasunean,\nenpleguan, osasunean, etxebizitzan, hezkuntzan, garraioan, justizian, aisian eta kulturan.\nGainera, politikariek euren hauteskunde programak azaldu zituzten\neta botoa eskatu zuten.\nFEVASen iritziz Topaketa oso garrantzitsua izan da,\nurritasuna duten pertsonek zer pentsatzen duten\nesan ahal izan dietelako politikariei.\nAdimen edo garapen urritasuna duten pertsonek kontuan hartuak izatea gura dute, bizitza politikoan eta esparru guztietan,\neta horrela adierazi zuten joan denmaiatzaren 17an, Bizkaiko Batzar Nagusietan ordezkaritza duten alderdi politikoetako ordezkariekin izan zuten Topaketan: Ibone Bengoetxea (EAJ-PNV), Arantza Urkaregi (EH-BILDU) Juan Otermin (PSE-EE), Eneritz de Madariaga (PODEMOS-AHAL DUGU) eta Amaya Fernández (PP). FEVASek, Apnabi-Autismo Bizkaia, Aspace Bizkaia, Futubide, Gaude eta Gorabide elkarteekin lankidetzan antolatu zuen topaketak, adimen urritasuna duten 340 pertsona baino gehiago elkartu zituen, Plena inclusión elkarte mugimenduak bultzatutako “Nire botoak balio du” proiektuaren barruan.\nMiguel Lópezek, Álvaro Fernándezek, Lola Pascualek, Estíbaliz Iriartek eta Garbiñe Eguiak, adimen edo garapen urritasuna duten pertsonen bozeramale gisa, “partaidetza errazteko” eskatu zieten alderdiei, “denok izan dezagun etorkizuna erabakitzeko eskubidea”. Gainera, irisgarritasun kognitibo eta irakurketa erraz arloko errebindikazioak aurkeztu zituzten, zenbait arlotan, enpleguan, osasunean, etxebizitzan, hezkuntzan, garraioan, justizian, aisian eta kulturan.\nAlderdiek, euren aldetik, euren hauteskunde programak azaldu zizkieten adimen edo garapen urritasuna duten pertsonei, eta bertaratuen botoa eskatu zuten mezu nagusiak laburbiltzeko izan zuten “Urrezko minutuan”. Amaya Fernándezek adierazi zuenez, bere proiektuak erdian jarriko ditu urritasuna duten pertsonak, orain arte egin duen bezala; Eneritz de Madariagak azpimarratu zuenez, eskubide berdintasuna defendatuko dute, eta kolektiboak esfera politikoan izan behar duen partaidetza bultzatzeko konpromisoa erakutsi zuen; Juan Oterminek adierazi zuenez, bere taldearen helburua eskubidea botoa ematera ez mugatzea da, eta urritasuna duten pertsonek erabateko hiritartasuna izan dezaten egingo dute lan; Arantza Urkaregik azpimarratu zuenez, bere apustua denon artean Bizkaia inklusiboa eraikitzea da, eta bertan pertsona guztiek hartuko dute parte eta bizitza duina izango dute; eta Ibone Bengoetxeak, elkarteekin izandako lankidetzari esker lortutakoa jarri zuen balioan, eta bertan zeudenen konfiantza eskatu zuen, lanean jarraitzeko.\nHugo Baroja FEVASeko presidentearen hitzetan, ekimen hori, “anekdota bat baino gehiago izan beharko litzatekeen une garrantzitsua da”. Bere iritziz alderdiek eta gizarteak gehiago entzun beharko lituzkete urritasuna duten pertsonak, eta kontuan izan, “ideiak oso argi dituztelako eta badakitelako zer gura duten”.\n← Adimen edo garapen urritasuna duten pertsonek euren errebindikazioak eta proposamenak aurkeztuko dizkiete alderdi politikoei\n“Ezinbestekoa da adimen urritasuna duten eta indarkeria matxista jasan duten emakumeek gertatu zaiena ulertzea” →


UGPa, Ardoaraba eta beste plan bikain batzuk abendurako | Euskaltel Blog\nUGPa, Ardoaraba eta beste plan bikain batzuk abendurako\nAbendua hilabeterik onenetako bat da kuadrillarekin eta familiarekin planak egiteko. Jaiegun bat baino gehiago daude, Olentzeroren etorrera eta Urte Zahar gaua ospatzen ditugu, eta, zorte pixka bat baldin badugu, opor-egun batzuk har ditzakegu etxeko txikiekin egoteko. Ikusten duzun bezala, abenduak aukera asko eskaintzen ditu; beraz, plan bikain batzuk prestatu dizkizugu, topera aprobetxatzeko\nArdoaren eta gastronomiaren kulturan murgiltzeko gogorik bai? Seguru baietz! Bada, zubi honetan, hilaren 5etik 9ra, joan Ardoarabara, eta dastatu Arabako Errioxako saldarik eta pintxorik onenak. Lau egun horietan, hiru dastaketa-gunetan ibili ahal izango zara hiriaren erdialdean, eta 80 ostalaritza-establezimenduk prestatutako gozagarriak probatu. Pentsatu hutsez ahoa ur bihurtzen zaigu: Arabako Errioxako ardoak, txakolinak, Euskadiko sagardoak eta beste jatorri-izendapen batzuetako ardoak, denak ezin hobeak, bertako produktu apartekin prestatutako jaki gozoekin batera. Ai ama… Eta hori ez da dena. Ardoarabak, horretaz gain, bost gune berezi prestatu ditu (Montehermoso Jauregia, Artium Museoa, Sokaren Etxea, Bibat Museoa eta Goiuri Jauregia), Arabako ondare artistiko eta kulturala ezagut dezazun, herrialdeko ardorik eta txakolinik onenekin topa egiten duzun bitartean. Ezpainak koipetzeko moduko plana.\nAbendua eskolako oporren, ilusioaren eta umeentzako planen hilabetea da. Eta horiek denak biltzen dituen toki bat bada, Umeen Gabonetako Parkea da. Presta zaitez denak emanda gozatzeko!\nFicoba. Gipuzkoan, UGPa Ficoban izaten da, Irunen: hiru pabiloi, entretenimenduz gainezka, publiko ororentzat irekita, abenduaren 26tik urtarrilaren 4ra. Egun horietan, aukeran izango dituzue jarduera hezigarriak, jolas kooperatiboak, tailerrak, teknologia berriak eta betiko jolasak. Aparkalekua doakoa da, eta trenez erraz iristeko moduan dago; beraz, ez duzu aitzakiarik haurrekin ez joateko.\nBEC. Hilaren 19tik Errege bezperara arte, BECeko 5. pabiloia (Barakaldo) dibertsioz beteko da, mundu guztiak ondo pasa dezan. Ia 30 atrakzio, adin guztietako jendearentzat, eta 3 urtetik beherakoentzat, gainera, doan. A! Haurtzarora jauzi egin nahi duten gurasoentzat, gaueko saio berezia izango da hilaren 29an, 20:00etatik 02:00etara; helduentzako 15 atrakzio eta barraka izango dira aukeran. Musika egongo da, opariak 1.000 lehenentzat… eta, mozorrotuta joanez gero, 3 euroko deskontua!\nGasteiz. Aurten Hegoalde gizarte-etxera itzuliko da UGPa; abenduaren 26tik urtarrilaren 4ra egongo da zabalik, “Gasteiz olinpikoa” gaitzat hartuta.\nBilbo. Aurtengo Gabonetarako, izotz ekologikoko pista bat eta txirrista bat jarri ditu Bilboko Udalak Erripako kaian, mundu guztiak goza dezan neguaz eta Gabonez… nahiz eta hotz handirik ez egin. Patinatzeko pistak 400m2-ko azalera du, eta txirristak 6 bide. Erabiltzaileek 30 minutuko tarteetan erabili ahal izango dute lehena.\nGasteiz. Hilaren 15etik Errege egunera arte, beste pista bat eta txirrista bat zabalduko ditu Udalak, Ama Zuriaren plazan, 10:00etatik 14:00etara eta 16:00etatik 22:00etara.\nNoria Alderdi Ederren\nDonostiak badu bere “Eye of The World”. Bertigorik ez baduzu eta emozio bortitzak gogoko badituzu, aurtengo Gabonetan 50 metro garai den noria batean ibili ahal izango zara, Cervantes plazan, Alderdi Ederreko lorategien alboan. 216 lagunentzako tokia du noriak, eta Kontxako badiaren ikuspegi ahaztezina.\nGabonen hasiera… San Tomas. Euskadiko hiri eta herri askotan ospatzen da, baina hauek erakartzen dute jende gehien: Donostia, Bilbo, Azpeitia, Lekeitio, Errenteria, Irun, Hondarribia, Usurbil eta Arrasate. Gehienek abenduaren 21ean ospatzen dute nekazari eta abeltzainen feria hau, baina Arrasaten 22an ospatzen dituzte “Santamasak”. Oso festa ezaguna da, eta jende askok hartzen du jai lanean, kuadrillarekin taloa eta txorizoa jatera joateko edo eskuz eginiko euskal pastiza bat erosteko. Egun berezia da… eta aurten ostirala da gainera; beraz, arrakasta ziurra da, ziurra denez.\nMungian, euskal mitologian murgiltzeko aukera izango duzu, baso magiko batean galtzeko, Olentzeroren etxea ikusteko, lamiak aurkitzeko, Sorgina eta Basajaun ezagutzeko. Eta Gasteizen bizi bazara, Olentzero eta Mari Domingiren etxea eta Floridako jaiotza izugarria ikusi ahal izango dituzu; abenduaren 5ean zabalduko dituzte, 18:00etan, eta urtarrilaren 6ra arte ikusi ahal izango dira. Bilbon, Gabonetako azoka bat izango da, lehen aldiz, udaletxeko zubitik Areatzara bitartean. Eta Olentzero eta Erregeen desfilea, eta Gabonetako argiak… A! Ez ahaztu EiTBk biriketako minbiziaren aurka egiteko antolatu duen Telemaratoia. Funtzionalitate bat gehituko diogu Euskaltelen mugikorreko aplikazioari, dirua ahalik eta modurik eroso eta errazenean eman ahal izan dezazun. Hilaren 13tik (osteguna) hilaren 15era (larunbata) erabili ahal izango da funtzionalitate hori, baina, ekarpenik egin gabe gera ez zaitezen, mezu bat bidaliko dizugu aplikazioaren bidez.\nIkusten duzunez, plan mordoa duzu aurekan, nahi duzun bezala eta nahi duzunarekin ondo pasatzeko.\nEzagutzen duzu hutsegin ezineko beste planen bat? Bada, emaguzu horren berri, iruzkin batean!


Informazioaren gainkarga produktibitatea kaltetzen ari da Martech Zone\nOtsailak 2, otsaila 2012 Otsailak 2, otsaila 2012 Douglas Karr\nErabat maitasuna blog hau eta Jascha Kaykas-Wolff lagunaren infografia. Jascha aspaldiko laguna da eta Mindjet gure bezeroa da orain (eta laster blogaren babesle izango da!). Mindjet industria liderra da zure estrategiak mapatzen uzten ez duen plataforma garatzen, baizik eta ekintzak eta denbora errealeko jarraipena integratzen eta ezartzen.\nBaina denok dakigunez, ez da informazio bolumena bakarrik hazten, baina baita ematen den abiadura ere. Goizeko eta arratsaldeko egunkariek albiste ziklo bati eman diote lekua, istorioek sare sozialetan eta sareko saltokietan minutu gutxitan zeharkatzen dutena, kable bidezko albisteak ere atzean utzita. Albisteak eta informazioa emateko kanalak ia mugagabeak direla iritsi gara: posta elektroniko bidezko buletinak, zuzeneko lineako edukiak, web kamerak, etengabeko igorpena, berehalako mezularitza, RSS iturriak, Twitter, etab.\nInternetek ahalbidetu duen informazio eskuragarrien eztanda hau harrigarria da. Baina besterik ez da egia horrek guztiak produktibitate hobea dakarrela. Izan ere, informazio uholde horrek modu askotan kontrako emaitza sortzen du.\nHau ez da informazioa soilik, gure berri ere ematen du. Gero eta marketin sail gehiagorekin lan egiten dugunez, hari komuna aurkitzen ari gara analisi paralisia... salaketa eta komunikazio modernoei dagokienez, bizirik dagoen termino zaharra. Datuak erraz eskuratzeko moduko arloetan arreta bideratzeko joera dugu, baina ez da nahitaez konpainiaren azken lerroan eragina dutenak.\nGainkargatu irudia JESS3.\nSuper Bowl-ean Tinderbox animatzen!\n3 otsailak 2012, 7: 43etan\nmezu polita Karr jauna .. 🙂


Maribi Leunda: «Langile gehiago daude meritu honen atzean» - Zarautz - Zarauzkohitza.eus\nMaribi Leunda: «Langile gehiago daude meritu honen atzean»\nAmaia Urbieta Arruti 2018-02-07 08:00\nZarauzko Turismo Bulegoko langile Maribi Leunda, Fiturren jasotako sariarekin (Amaia Urbieta Arruti).\nKudeatzaile Onenaren SICTED saria eman zioten duela aste batzuk Zarauzko Turismo Bulegoko kide Maribi Leundari, Madrilgo Fitur azokan. Turismora bideratutako enpresei lana erraztea du xede SICTED programak, horien leihakortasun maila landuz.\nAdministrari lanetan aritzen da Maribi Leunda Zarauzko Turismo Bulegoan, eta turismora bideraturiko SICTEC programaren kudeaketa onagatik saria eman zioten urtarrilean Madrilgo Fitur nazioarteko turismo azokan. Saria bere izenean iritsi den arren, «langile gehiago daude meritu honen atzean», eta azpimarratu duenez, Jaione Fraile, Joana Azpitarte eta hirurek osatutako lantaldearena da hori guztia kudeatzeko ardura.\nBasque Tour euskal turismoaren agentziak biltzen dituen programen barruan, Zarautz izan zen duela hamabi urte martxan jarri zuten SICTEC programaren abiapuntua Kosta bailaran. Programa horren helburua da Zarauzko eta inguruetako turismora bideraturiko enpresen lana erraztea. Parte hartzaileak, orokorrean, enpresa txikiak izan ohi direla eta bakoitzari bere neurriko laguntza eskaintzen zaiola zehaztu du Leundak. «Hasieran, ordenagailu eta paper asko ikusten dituzte, eta beldurtu egiten dira, baina emaitzak ikusitakoan saiatzen dira atzean ez gelditzen», nabarmendu du. Bezeroen bila joaten, merkatuan sartzen eta ezberdintasunak markatzen jakin behar dutela dio; izan ere, funtsean, leihakortasuna sustatzea du xede programak.\nSICTEC zigiluak kalitatearekin konpromiso bat eskatzen du. Elikatzen duten plataforman administrazio lanak egiten dituzte. Programan parte hartu nahi duten enpresek baldintzak betetzen dituztela ziurtatzen dute, formakuntzetara joanez, bisitak jasoz eta abar. Ez dira oso baldintza zorrotzak eta enpresak orokorrean jasotako arretarekin oso gustura daudela azaldu du.\nKostu ekonomikoari dagokionez, Zarauzko Udalak eta Eusko Jaurlaritzak finantziatzen dituzte programa hauek. Guztira, 56-57 enpresek hartzen dute parte Kosta bailaran: ostatuek, jatetxeek eta enpresa turistikoek, hain zuzen ere.\nGarai eta molde berriak\nGaur egun jende gehienak Internet bidez kontsultatzen duen arren, oraindik ere deiak jasotzen dituzte Zarauzko Turismo Bulegoan herriko eta inguruetako informazio eske. Hala ere, kontu horiek asko gutxitu dira. Leundak dioenez, orain lana gehiago zentratzen da turismoaren inguruan dagoen informazio hori zabaltzera eta bertako zerbitzuen kalitatea hobetzera. Esaterako, eskuorri guztiak gutxienez ere lau hizkuntzatan eskaintzen dituzte. Turismoko langilearen hitzetan, «horrelako ekimenak asko eskertzen dituzte kanpotik datozenek». Oro har, jendeari Zarautzera zergatik etorri behar duen azaltzen ahalegintzen dira publizitatea eginez eta azoketara joanez.\nGainera, zehatza izan da Leunda: «Inork ez du nahi Zarautzen mozkortzea xede duen turismoa sustatzerik». Neurri batean ematen dela dio, baina turismo bulegora jotzen dutenak, gehienbat, familiak direla. Beraien lana, hein batean, herrian jaso nahi den turismo mota bideratzea ere bada, eta gehien lantzen nahiz jasotzen dena familia turismoa dela azaldu du.\n«Inork ez du masifikaziorik nahi, baina ez dago zalantzarik gure herria Gipuzkoako indartsuenetarikoa dela turismo arloan». Leundaren esanetan, udan publizitate handirik egin gabe ere jende asko hurbiltzen da. Hori horrela, gainontzeko urtaroetako eskaintza lantzen saiatzen dira, ekitaldi kulturalak edota natur ibilbideak sustatuz.\nHerriak udan izan duen bisitari kopurua mantendu egin du azken urteetan, «beti maila bertsuan», eta eguraldiak uste baino gutxiago eragiten duela gaineratu du turismo bulegoko kideak. Eguraldi onak askoz ere irudi erosoagoa eskaintzen duen arren, «hondartza turismoa baino askoz ere eskaintza zabalagoa erakusten ahalegintzen gara». Kontuan izan behar da, gainera, erabiltzen dituzten zenbakiak turismo bulegotik igarotzen diren bisitarienak direla, baina herritik igarotzen den turisten kopurua, izatez, askoz ere handiagoa dela.\nAurretik iragarri zuten bezala, 2018an turismo bulego berria zabaltzeko proiektua dago martxan. Kale Nagusiko Mazako lokalean zabalduko dute, baina data zehatzik ez dakite oraindik.


gure herria | Nire etxeko leihoa\nEtiketa honen artxiboa: gure herria\nLurraldebus edo Pesa\nAzken aste hauetan askotan bidaiatzen dut Gasteizetik Oñatira eta alderantziz. Astearte eta ostegunetan ez dut klaserik edukitzen eta hori aprobetxatuz automobileko gidabaimena ateratzen saiatzen ari naiz.\nOñatira iristeko Gasteizetik edo nire herritik Arabako hiriburura iristeko betik bi autobus hartu behar izaten ditut eta bidaiaren iraupena ordu eta erdikoa da.\nOrain dela gutxi Arrasaten hartzen nuen autobusa Oñatira joateko (eta alderantziz) Pesa konpainiakoa zen. Baina ibilgailuak izenez aldatu dira. Orain Lurraldebus daramate aldamenetan ohiko Pesa-ren ordez. Zerbitzua berbera da. Iraupenaren aldetik ere ez da egon aldaketarik. Prezioen aldetik igotzen jarraitzen dute, orain dela gutxi % 5 (KPI-aren gainetik, lapurreta egun argian). Oradin txarteletan Pesa enpresaren izena jarraitzen du. Beraz nire galdera hauxe da: zergatik izen aldaketa ia ezer ez baldin bada aldatu?\nIa ezer. Horretan ezin hanka sartu. Uste dut, eta ez banago oker, Lurraldebus autobusak berriak direla. Baina hala ere nire ustez ez zuten autobusek hobetu behar, zerbitzuek baizik.\nEz delako normala bidaiaren erdian gidariz aldatzea, hori normalagoa da geldialdi batean egitea. Adibidez. Edo norbaitek normal ikusten al du denda batean dendari batek laguntzea zerbait aurkitzen eta hortik bost minututara esatea: joan beharra daukat, hemendik gutxira nire bitartekoa etorriko da eta hark lagunduko dizu, non ikusi da hori? Inon ez, nire ustez.\nKategoria Sailkatugabeak, etiketak gure herria, 2006(e)ko apirilaren 24a egilea Iban Perez.\nOñatiko gaztetxea sortu zenetik nahiko denbora pasa da. Orreri buruz ez dut ezer idatzi oraindik eta uste dut garaia dela idazteko.\nUdan lanean nengoela Kasablankako ikastolatxoa okupatu zutela esan zidan herriko batek. Berria pozik hartu nuen eta Oñatira joan nintzen egun batean, gaztetxera joatea otu zitzaidan. Ez zegoen inor, dena obrak ziren baina asko gustatu zitzaidan eraikin horretako barrenetan zehar ibiltzea. Nire autobisitari bukaera emateko agur bat idaztea pentsatu nuen paper zati batean. Eta badirudi atean jarri zutela idatzi hori. Ordu askotako lanak egon dira gaztetxe hori errealitate egiteko, ametsa egi bihurtzeko. Udaletxe azpitik liburutegira, liburutegitik San Martin parkera eta hortik Kasablankara. Otsailean hartu zuen OGA-k udaletxetik aldentzeko erabakia eta orain herriaren zati handi bat bere oniritzia du, Ezker abertzalea esaterako.\nOrain gazteen alternatiba bihurtu da. Gaztetxeari esker aste-bukaerak hiru egun dute eta ez bat eta erdi lehen gertatzen zen bezala. Orain Oñatiko jaiak asteartean erroxaixo bixamonaren ondoren ere ekintzak antolatzen dira.\nZorionak Oñatiar ibiltari baten partez. Segi aurrera eta urte askotarako!!!\nKategoria Sailkatugabeak, etiketak gure herria, 2005(e)ko urriaren 7a egilea Iban Perez.


Maddalen Iriartek inbestidura saioan iragarritako programa legegilea errealitate bihurtzen hasi da EH Bildu. Lau lege proposamen erroldatu ditu jada Legebiltzarrean, aurreko legealdian tramitatzen hasi baina, hauteskundeak aurreratzearen ondorioz, bertan behera geratu zirenak. Orain, legealdi berria hasita, koalizioak lau legeak berreskuratu ditu, euren tramitazioa amaitu ahal izateko. Lehenengoak gurasoen banantze edo haustura kasuetan zaintza partekatua arautzea du helburu, indarkeria matxistagatik auzipetutakoei seme-alaben zaintza ukatzeko; bigarrenak ustelkeriaren aurkako bulegoa sortzea planteatzen du; hirugarrenak euskara doan ikasteko eskubidea arautzen du; laugarrenak, azkenik, Herri Kontuen Euskal Epaitegiaren jardunean objektibotasuna eta neutraltasun politikoa bermatzea du xede.\nPasa den legealdian Jaurlaritza lau lege proposamenak tramitatzearen alde agertu zen eta, irizpide horri jarraituz, EAJ eta PSEko legebiltzarkideek horren aldeko boza eman zuten osoko bilkuran. Hala, Urkulluk hauteskundeak deitu zituenean lege horien tramitazioa bidean zegoen, kasu batzuetan oso aurreraturik. Hori dela eta, EH Bilduk oraingoan ere proposamenak tramitera onartzea espero du, legeak onartu ahal izateko.


Natibo digitalen belaunaldia eta alfabetizazio mediatikoa, “10 minututan” podcastaren atal berria | Azkue Fundazioaren Egunkaria\nNatibo digitalen belaunaldia eta alfabetizazio mediatikoa, “10 minututan” podcastaren atal berria\nZuZeu orainkariak 10 urte beteko du aurten, eta urteurren horren harira, hiru podcast abiatu ditu. Horietako bat Maite Goñik zuzendutako 10 minututan da, zeina Azkue Fundazioak babesten duen. Podcast horrek hizkuntza eta teknologia lotzen ditu, eta asteazkenero egiten da. Bada, atal berri bat sarean duzue eskuragarri: Natibo digitalen belaunaldia eta alfabetizazio mediatikoa.\n“Mark Prensky hezkuntza guruak 2001ean esan zuen belaunaldi berriak, 1984 urtetik aurrera jaioak, natibo digitalak direla eta immigrante digitalok ez ditugun gaitasunak dituztela teknologiari dagokionean. Baina askoz ere konplexuagoa da gaia, izan ere, ikerketa askoren arabera gauza bat da teknologiekiko dugun lotura eta abildadea, eta beste bat bertako edukiak eta hizkuntza interpretatzeko dugun gaitasun kritikoa. Alfabetizazio mediatikoaz hitz egingo dugu gaur, 10 minututan”.\nErrealitate birtuala eta errealitate areagotua ikasgelan, “10 minututan” podcastaren atal berria


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazio domotikoen eta automatikoen konfigurazioa (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Fabrikazio Mekanikoko Sistema Automatikoen Programazioa (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" author_facet:"R-400"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazio domotikoen eta automatikoen konfigurazioa (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Fabrikazio Mekanikoko Sistema Automatikoen Programazioa (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Egilea: R-400\n1 Automatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazio-teknikak (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


«estresa prebenitzeko eta gatazkak ebazteko gaitasun profesionalen entrenamendua» izeneko jardunaldia.\nMutualiak antolatu zuen jardunaldia, Somorrostroko Prestakuntza Zentroarekin batera, eta 80 bat parte-hartzaile izan genituen bertan.\nJardunaldian izan zen Patxi Rocha del Cura psikologoa, terapeuta eta coacha, enpresetan pertsonak prestatzeko eta garatzeko prozesuetan lanean aritzen dena. Estresaren alderdi negatiboak murrizteko gaitasunak eta jarrerak lantzeko teknikak azaldu zituen modu argi eta praktikoan.\nJardunaldiaren bigarren zatian Mª Eugenia Ramos izan genuen gurekin. Zuzenbideko lizentziadun hau gatazkak ebazten espezializatua dago eta Gizagune Fundazioko koordinatzailea da. Lanean eta, oro har, bizitzan gatazkak nola sortzen diren azaldu zigun, bai eta horiei nola aurre egin ere.\nEsperientzia arrakastatsu horren ostean, lanean ari gara dagoeneko Somorrostroko Prestakuntza Zentroarekin batera etorkizunean egingo ditugun proiektuak prestatzeko, eskualdeko enpresen erreferentziazko zentroa delako eta, horrela, Mutualia enpresa bazkidetuengana are gehiago gerturatzen dugulako.


Monumentutik atera dute Mola — Euskara\nIñaki Berastegi Iruñea\nIruñeko Erorien Monumentuko kriptan hobiratuta dauden gorpuzkiak ateratzeko lanak martxan dira. Hobitik ateratzeko lanak azaroaren 16an hastekoak badira ere, urriaren 24an atera zituzten Emilio Mola buruzagi frankistaren gorpuzkiak, familiak eskatuta. Hala jakinarazi zuten atzo Joseba Asiron Iruñeko alkateak eta Maria Victoria Borja udaleko aholkularitza juridikoko zuzendariak, agerraldi batean. Gainontzeko zazpi hobiratuen gorpuzkiak —tartean Jose Sanjurjo buruzagi frankistarenak— azaroaren 16an aterako dituztela berretsi du Asironek.\nMemoria historikoaren legea betetzeko Iruñeko Udalak hartu dituen erabakietako bat da Erorien Monumentuko kriptako gorpuzkiak handik ateratzea. Udala eraikinaren jabea bada ere, haren gozamena artzapezpikutzarena da betiko. Hori horrela, udalak akordio bat sinatu behar izan du artzapezpikutzarekin, erabakiaren aurka egin ez dezan.\nAkordio horretan, Iruñeko Udalak kripta erabiltzeko eskumena aitortzen dio artzapezpikutzari, eta hobitik ateratzeko lanak «intimitate osoz» egingo direla zehazten da. Hori lortzeko, komunikabideei ez diete utziko kriptara sartzen, eta argazkirik ere ezin izango dute atera. Horretaz aparte, udalak aldez aurretik jakinarazi beharko dio artzapezpikutzari zehazki zenbat pertsonak parte hartu behar duten lanetan. Hobitik ateratzeko lanetan kriptari kalterik ez egiteko konpromisoa ere hartu du Iruñeko Udalak.\nAurka egiteari uko\nBaldintza horien trukean, artzapezpikutzak uko egingo dio epaitegietan helegitea jartzeari, nahiz eta alegazio batzuk ez dizkioten onartu. Dena den, Asironek azaldu du artzapezpikutza kriptaren gozamenaren jabe dela aitortzen duen agiriak bi baldintza biltzen dituela bakarrik: kriptan kultuzko jarduerak egin ahal izatea eta kripta egoera onean mantentzea. Hori horrela, Asironek esan du hobitik ateratzeko lanek ez dutela «ezertan eragiten» kultuzko jarduerak egiten jarraitzeko orduan.\nAlkateak azaldu du agiri horrek ez diela erreferentziarik egiten kriptan lurperatutakoei, eta esan du legearen aurkakoa litzatekeela erreferentziaren bat egitea: «Gerra irabazi zutenak bertan hobiratuta egoteak esan nahi du legaren kontrako errekonozimendua egiten zaiela». Bestalde, Iruñeko Udalaren aholkularitza juridikoak uste du kriptako lurperatzeek hilerri bat osatzen dutela. Hala, kriptari Nafarroako hileta tokietako osasun araudia aplikatu dakioke, eta, jabetza udalaren denez, hari dagokio kripta hilerri gisa ixteko erabakia hartzea. Horrenbestez, hilerri guztietako araudi bera aplikatuko zaie kriptako gorpuzkiei: familiek denbora tarte bat izango dute gorpuzkiak itzultzeko eskatzeko, eta hori egin ezean, erraustu egingo lituzkete.\nErabakiaren aurkako alegazio guztiak onartu ez badituzte ere, Asironek azaldu du lurperatuta dauden familiek aukera daukatela epaitegietan helegitea aurkezteko. Hala eta guztiz ere, nabarmendu du kriptaren jabea eta betiko erabilera duena ados jarri direla hobitik ateratzeko prozesuari dagokionez, eta, beraz, horrek eragina izango duela familiek jar ditzaketen helegiteetan: «Artzapezpikutza eta udala ados jarri di- rela kontuan hartuta, ez dakit aldarrikapenek zer funts izan dezaketen». Prozesua eteteko helburuarekin familiek kautelazko neurria eska dezaketela azaldu du Borjak.\nArtzapezpikutzarekin oraingoz hobitik ateratzearen inguruan bakarrik hitz egin dutela azaldu du Asironek: «Aurrerago eta zatika aztertuko dugu eraikinaren egoera eta etorkizuneko erabilera».